PROVEDBENA ODLUKA KOMISIJE (EU) 2018/945

оd 22. lipnja 2018.

o zaraznim bolestima i povezanim posebnim zdravstvenim pitanjima koje je potrebno obuhvatiti epidemiološkim nadzorom te o relevantnim definicijama slučajeva

(Tekst značajan za EGP)

EUROPSKA KOMISIJA,

uzimajući u obzir Ugovor o funkcioniranju Europske unije,

uzimajući u obzir Odluku br. 1082/2013/EU Europskog parlamenta i Vijeća od 22. listopada 2013. o ozbiljnim prekograničnim prijetnjama zdravlju i o stavljanju izvan snage Odluke br. 2119/98/EZ (1), a posebno njezin članak 6. stavak 5. točke (a) i (b),

budući da:

DONIJELA JE OVU ODLUKU:

Članak 1.

Zarazne bolesti i povezana posebna zdravstvena pitanja koje je potrebno obuhvatiti mrežom za epidemiološki nadzor navedeni su u Prilogu I.

Članak 2.

Za potrebe dostavljanja podataka za epidemiološki nadzor zaraznih bolesti i povezanih posebnih zdravstvenih pitanja navedenih u Prilogu I. države članice primjenjuju definicije slučajeva utvrđene u Prilogu II.

Članak 3.

Odluke 2000/96/EZ i 2002/253/EZ ovime se stavljaju izvan snage. Upućivanja na te odluke smatraju se upućivanjima na ovu Odluku.

Članak 4.

Ova Odluka stupa na snagu dvadesetog dana od dana objave u Službenom listu Europske unije.

(1) SL L 293, 5.11.2013., str. 1.

(2) Odluka br. 2119/98/EZ Europskog parlamenta i Vijeća od 24. rujna 1998. o uspostavi mreže za epidemiološki nadzor i kontrolu zaraznih bolesti u Zajednici (SL L 268, 3.10.1998., str. 1.).

(3) Odluka Komisije 2000/96/EZ od 22. prosinca 1999. o zaraznim bolestima koje treba postupno obuhvatiti mrežom Zajednice prema Odluci br. 2119/98/EZ Europskog parlamenta i Vijeća (SL L 28, 3.2.2000., str. 50.).

(4) Odluka Komisije 2002/253/EZ od 19. ožujka 2002. o utvrđivanju definicija slučajeva zaraznih bolesti koje se prijavljuju u mrežu Zajednice na temelju Odluke Europskog parlamenta i Vijeća br. 2119/98/EZ (SL L 86, 3.4.2002., str. 44.).

(5) Uredba (EZ) br. 851/2004 Europskog parlamenta i Vijeća od 21. travnja 2004. o osnivanju Europskog centra za sprečavanje i kontrolu bolesti (SL L 142, 30.4.2004., str. 1.).

(6) Botulizam, bruceloza, enteritis uzrokovan bakterijom roda Campylobacter, giardijaza, gonokokna infekcija, listerioza, rubeola, enteritis uzrokovan bakterijom Salmonella, infekcija bakterijom vrste E. coli koja proizvodi toksin shiga/verocitoksin, šigeloza, sifilis i kongenitalni sifilis, tetanus, tuberkuloza, tifusna i paratifusna groznica, hripavac (pertusis), enteritis uzrokovan bakterijom Yersinia enterocolitica ili Yersinia pseudotuberculosis te infekcije povezane sa zdravstvenom skrbi.

(7) Općenito i, konkretnije, enteritis uzrokovan bakterijom Campylobacter, gonokokna infekcija, enteritis uzrokovan bakterijom Salmonella, šigeloza, tuberkuloza te infekcije krvotoka uzrokovane posebnim patogenima, a posebno bakterijama Staphylococcus aureus (osjetljivost na meticilin i druge beta-laktame koji djeluju protiv stafilokoka), Enterococcus faecium i Enterococcus faecalis (osjetljivost na glikopeptide), Klebsiella pneumoniae i Escherichia coli (osjetljivost na karbapeneme i na kolistin u izolatima rezistentnima na karbapeneme) te Pseudomonas aeruginosa i Acinetobacter species (osjetljivost na karbapeneme).

PRILOG II.

1. OBJAŠNJENJE ODJELJAKA KORIŠTENIH U DEFINICIJAMA I RAZVRSTAVANJU SLUČAJEVA

KLINIČKI KRITERIJI

Klinički kriteriji obuhvaćaju uobičajene i relevantne znakove i simptome bolesti koji individualno ili u kombinaciji upućuju na jasnu ili indikativnu kliničku sliku bolesti. Oni služe kao općenit koncept bolesti i ne moraju obuhvaćati sva obilježja potrebna za individualne kliničke dijagnoze.

LABORATORIJSKI KRITERIJI

Laboratorijske kriterije čini popis laboratorijskih metoda koje se upotrebljavaju za potvrdu određene bolesti. Za potvrdu je obično dovoljan samo jedan od navedenih testova. Ako je za laboratorijsku potvrdu potrebna kombinacija metoda, to je posebno navedeno. Tip uzoraka koje treba prikupiti za laboratorijske testove navodi se samo ako se određeni uzorci smatraju relevantnima za potvrdu dijagnoze. Za neke dogovorene iznimne slučajeve uključeni su laboratorijski kriteriji za vjerojatne slučajeve. Ti se laboratorijski kriteriji sastoje od popisa laboratorijskih metoda koje se mogu upotrijebiti kao pomoć kod dijagnosticiranja slučaja, ali nisu potvrdne.

EPIDEMIOLOŠKI KRITERIJI I EPIDEMIOLOŠKA VEZA

Smatra se da su epidemiološki kriteriji zadovoljeni kada se može uspostaviti epidemiološka veza.

Epidemiološka veza tijekom razdoblja inkubacije definirana je kao jedna od sljedećih šest situacija:

— prijenos s čovjeka na čovjeka: činjenica da je jedna osoba bila u kontaktu s drugom osobom kod koje je bolest laboratorijski potvrđena, i to na način koji omogućuje prijenos infekcije;

— prijenos sa životinje na čovjeka: činjenica da je osoba bila u kontaktu sa životinjom kod koje je infekcija/kolonizacija laboratorijski potvrđena, i to na način koji omogućuje prijenos infekcije;

— izloženost zajedničkom izvoru: činjenica da je jedna osoba bila izložena istom zajedničkom izvoru ili sredstvu prijenosa infekcije kao i druga osoba, kod koje je bolest potvrđena;

— izloženost kontaminiranoj hrani/vodi za piće: činjenica da je osoba konzumirala hranu ili vodu za piće za koje je laboratorijski potvrđeno da su kontaminirane ili da je konzumirala potencijalno kontaminirane proizvode dobivene od životinje kod koje je laboratorijski potvrđena infekcija/kolonizacija;

— izloženost u okolišu: činjenica da se osoba kupala u kontaminiranoj vodi ili da je bila u kontaktu s nekim izvorom u okolišu za koje je laboratorijski potvrđeno da su kontaminirani;

— izloženost u laboratoriju: činjenica da je osoba radila u laboratoriju u kojem postoji mogućnost izloženosti.

Osoba se može smatrati epidemiološki povezanom s potvrđenim slučajem ako je najmanje jedan slučaj u lancu prijenosa laboratorijski potvrđen. U slučaju epidemije fekooralnih infekcija ili infekcija koje se prenose zrakom, ne mora se nužno utvrditi lanac prijenosa da bi se smatralo da je slučaj epidemiološki povezan.

Prijenos se može dogoditi na jedan ili više sljedećih načina:

— zrakom: prijenosom aerosola sa zaražene osobe na mukozne membrane tijekom kašljanja, pljuvanja, pjevanja ili govora, ili kada druge osobe udišu mikrobne aerosole raspršene u zraku;

— kontakt: izravan kontakt sa zaraženom osobom (fekooralno, kapljično, preko kože ili spolnim kontaktom) ili sa zaraženom životinjom (npr. ugriz, dodir) odnosno neizravan kontakt preko zaraženih materijala ili predmeta (zaraženi predmeti, tjelesne tekućine, krv);

— vertikalno: s majke na dijete, često intrauterino ili kao rezultat slučajne razmjene tjelesnih tekućina tijekom perinatalnog razdoblja

— vektorski prijenos: neizravan prijenos preko zaraženih komaraca, krpelja, grinja, muha i drugih insekata koji ugrizom prenose bolesti na ljude;

— preko hrane ili vode; konzumacija potencijalno kontaminirane hrane ili vode za piće.

KLASIFIKACIJA SLUČAJEVA

Slučajevi se klasificiraju kao „mogući”, „vjerojatni” i „potvrđeni”. Razdoblja inkubacije bolesti navode se u dodatnim informacijama radi lakše procjene epidemiološke veze.

MOGUĆ SLUČAJ

Moguć slučaj znači slučaj klasificiran kao moguć za potrebe prijavljivanja. Najčešće je to slučaj koji zadovoljava kliničke kriterije kako su opisani u definiciji slučaja, bez epidemioloških ili laboratorijskih dokaza o predmetnoj bolesti. Moguć slučaj po definiciji ima visoku osjetljivost i nisku specifičnost. Omogućuje otkrivanje većine slučajeva, ali u toj se kategoriji nađu i neki lažno pozitivni slučajevi.

VJEROJATAN SLUČAJ

Vjerojatan slučaj znači slučaj klasificiran kao vjerojatan za potrebe prijavljivanja. Najčešće je to slučaj s kliničkim kriterijima i epidemiološkom vezom kako je opisano u definiciji slučaja. Laboratorijski testovi za vjerojatne slučajeve navedeni su samo za neke bolesti.

POTVRĐEN SLUČAJ

Potvrđen slučaj znači slučaj klasificiran kao potvrđen za potrebe prijavljivanja. Potvrđeni su slučajevi laboratorijski potvrđeni te mogu ili ne moraju ispunjavati kliničke kriterije kako su opisani u definiciji slučaja. Potvrđen slučaj po definiciji ima visoku specifičnost i manju osjetljivost, stoga će većina prikupljenih slučajeva biti stvarni slučajevi, iako će neki ipak promaknuti detekciji.

U kliničkim kriterijima za neke bolesti ne navodi se činjenica da su mnogi akutni slučajevi asimptomatski (npr. hepatitis A, B i C, kampilobakterioza, salmoneloza), no ti slučajevi ipak mogu biti važni iz perspektive javnog zdravlja na nacionalnoj razini.

Potvrđeni slučajevi razvrstavaju se u tri potkategorije navedene u nastavku. Tijekom analize podataka na temelju varijabli prikupljenih u okviru informacija o slučaju slučajevi se razvrstavaju u jednu od tih potkategorija.

LABORATORIJSKI POTVRĐEN SLUČAJ S KLINIČKIM KRITERIJIMA

Slučaj ispunjava laboratorijske kriterije za potvrdu slučaja i kliničke kriterije navedene u definiciji slučaja.

LABORATORIJSKI POTVRĐEN SLUČAJ S NEPOZNATIM KLINIČKIM KRITERIJIMA

Slučaj ispunjava laboratorijske kriterije za potvrdu slučaja, ali nisu dostupne informacije o kliničkim kriterijima (npr. samo laboratorijski izvještaj).

LABORATORIJSKI POTVRĐEN SLUČAJ BEZ KLINIČKIH KRITERIJA

Slučaj ispunjava laboratorijske kriterije za potvrdu slučaja, ali ne ispunjava kliničke kriterije iz definicije slučaja ili je asimptomatski.

Napomena: Za određene bolesti koje se nadziru, primjerice za Creutzfeldt-Jakobovu bolest (CJD), infekcije povezane sa zdravstvenom skrbi i antimikrobnu rezistenciju, struktura definicija slučajeva ne odgovara tipičnoj strukturi definicije slučaja.

2. POPIS POKRATA

1. AFP: akutna flakcidna paraliza

2. AIDS: sindrom stečene imunodeficijencije

3. AMR: antimikrobna rezistencija

4. Anti-HBc: antitijela na jezgru virusa hepatitisa B

5. anti-HCV: specifična antitijela na virus hepatitisa C

6. ARI: akutna respiratorna infekcija

7. BAL: bronhoalveolarni ispirak (lavaža)

8. BCG: Bacille de Calmette et Guérin

9. BJ: infekcija kostiju i zglobova

10. BJ-BONE: osteomijelitis

11. BJ-DISC: infekcija prostora vertebralnog diska

12. BJ-JNT: infekcija zgloba ili burze

13. BoNT: neurotoksin botulizma

14. BSI: infekcija krvotoka

15. C-CVC: infekcija povezana s kateterom – centralni venski kateter

16. CDAD: proljev povezan s bakterijom Clostridium difficile

17. CFU: jedinice koje tvore kolonije

18. CJD: Creutzfeldt-Jakobova bolest

19. CMV: citomegalovirus

20. CNRL: mreža referentnih laboratorija Europske unije za ljudsku gripu

21. CNS: središnji živčani sustav

22. CNS-IC: infekcija središnjeg živčanog sustava – intrakranijalna infekcija

23. CNS-MEN: infekcija središnjeg živčanog sustava – meningitis ili ventrikulitis

24. CNS-SA: infekcija središnjeg živčanog sustava – spinalni apsces bez meningitisa

25. C-PVC: infekcija povezana s kateterom – periferni venski kateter

26. CRI: infekcija povezana s kateterom

27. CRS: kongenitalni sindrom rubeole

28. CRT: vrijeme kapilarnog punjenja

29. CSF: cerebrospinalna tekućina

30. snimanje CT-om: snimanje računalnom tomografijom

31. CVS: infekcija kardiovaskularnog sustava

32. CVS-CARD: infekcija kardiovaskularnog sustava – miokarditis ili perikarditis

33. CVS-ENDO: infekcija kardiovaskularnog sustava – endokarditis

34. CVS-MED: infekcija kardiovaskularnog sustava – medijastinitis

35. CVS-VASC: infekcija kardiovaskularnog sustava – arterijska ili venska infekcija

36. DFA: direktna fluorescentna antitijela

37. DFA-TP: test direktnim fluorescentnim antitijelima na bakteriju Treponema pallidum

38. DNA: deoksiribonukleinska kiselina

39. DPA: distalni zaštićeni aspirat

40. EARS-Net: Europska mreža za nadzor antimikrobne rezistencije

41. ECDC: Europski centar za sprečavanje i kontrolu bolesti

42. ECOFFs: epidemiološke granične vrijednosti

43. EEG: elektroencefalografija

44. EENT: infekcija oka, uha, nosa, grla ili usta

45. EENT-CONJ: infekcija oka, uha, nosa, grla ili usta – konjunktivitis

46. EENT-EAR: infekcija oka, uha, nosa, grla ili usta – uho i mastoid

47. EENT-EYE: infekcija oka, uha, nosa, grla ili usta – oko, osim konjunktivitisa

48. EENT-ORAL: infekcija oka, uha, nosa, grla ili usta – usna šupljina (usta, jezik ili desni)

49. EENT-SINU: infekcija oka, uha, nosa, grla ili usta – sinusitis

50. EENT-UR: infekcija oka, uha, nosa, grla ili usta – gornji dišni sustav, faringitis, laringitis, epiglotitis

51. EFNS: Europska federacija neuroloških udruženja

52. EIA: imunološko određivanje enzimima

53. ELISA: imunoenzimski test (eng. enzyme-linked immunosorbent assay)

54. EM: elektronska mikroskopija

55. EUCAST: Europski odbor za testiranje osjetljivosti na antimikrobna sredstva

56. FAMA: test fluorescentnih antitijela na antigen membrane

57. FTA-abs: apsorpcija fluorescentnih treponemskih antitijela

58. FUO: visoka temperatura nepoznatog podrijetla

59. GI: infekcija probavnog sustava

60. GI-CDI: infekcija probavnog sustava – infekcija bakterijom Clostridium difficile

61. GI-GE: infekcija probavnog sustava – gastroenteritis (osim infekcije bakterijom Clostridium difficile)

62. GI-GIT: infekcija probavnog sustava – probavni trakt (jednjak, želudac, tanko i debelo crijevo te zadnje crijevo) osim gastroenteritisa i apendicitisa

63. GI-HEP: infekcija probavnog sustava – hepatitis

64. GI-IAB: infekcija probavnog sustava – trbušna šupljina, drugdje nenavedeno, uključujući žučni mjehur, žučovod, jetru (osim virusnog hepatitisa), slezenu, gušteraču, potrbušnicu, subfrenični ili subdijafragmalni prostor, odnosno druga tkiva ili područja trbušne šupljine, drugdje nenavedena

65. HAI: infekcije povezane sa zdravstvenom skrbi

66. HBeAg: antigen e hepatitisa B

67. HBsAg: površinski antigen hepatitisa B

68. HBV-DNA: nukleinska kiselina hepatitisa B

69. HCV-core: antigen jezgre virusa hepatitisa C

70. HCV-RNA: nukleinska kiselina virusa hepatitisa C

71. HIV: virus humane imunodeficijencije

72. HUS: hemolitički uremijski sindrom

73. IAP: upala pluća povezana s intubacijom

74. IFA: indirektna fluorescentna antitijela

75. IgG: imunoglobulin G

76. IgM: imunoglobulin M

77. ILI: bolesti slične gripi

78. LGV: limfogranulom (venereum)

79. LPS: lipopolisaharidi

80. LRI: infekcija donjeg dišnog sustava, osim upale pluća

81. LRI-BRON: infekcija donjeg dišnog sustava – bronhitis, traheobronhitis, bronhiolitis, traheitis, bez dokaza upale pluća.

82. TBE: encefalitis koji prenose krpelji

3. DEFINICIJE SLUČAJEVA ZARAZNIH BOLESTI

3.1. ANTRAKS

Klinički kriteriji

Svaka osoba koja ima najmanje jedan od sljedećih kliničkih oblika:

Kutani (kožni) antraks Najmanje jedan od sljedeća dva simptoma: — lezija kože u obliku papule ili vezikule; — udubljena crna okorina okružena edemom.

Gastrointestinalni antraks — visoka temperatura ili grozničavo stanje I najmanje jedan od sljedeća dva simptoma: — snažna bol u abdomenu; — proljev.

Inhalacijski antraks — visoka temperatura ili grozničavo stanje I najmanje jedan od sljedeća dva kriterija (simptoma): — akutni respiratorni distres sindrom; — radiološki dokaz o proširenju medijastinuma.

Meningealni/meningoencefalitični antraks — visoka temperatura I najmanje jedan od sljedeća tri simptoma: — konvulzije; — gubitak svijesti; — meningealni znaci.

Antraks sepsa

Laboratorijski kriteriji

Najmanje jedan od sljedeća dva kriterija:

— izolacija bakterije Bacillus anthracis iz kliničkog uzorka

— detekcija nukleinske kiseline bakterije Bacillus anthracis u kliničkom uzorku

Pozitivan bris nosa bez kliničkih simptoma ne doprinosi potvrdi dijagnoze slučaja.

Epidemiološki kriteriji

Najmanje jedna od sljedeće tri epidemiološke veze:

— prijenos sa životinje na čovjeka;

— izloženost zajedničkom izvoru;

— izloženost kontaminiranoj hrani/vodi za piće.

Klasifikacija slučajeva

A. Moguć slučaj N.P.

B. Vjerojatan slučaj Svaka osoba koja ispunjava kliničke kriterije i ima epidemiološku vezu

C. Potvrđen slučaj Svaka osoba koja ispunjava kliničke i laboratorijske kriterije

Napomena: Ako nacionalni sustav nadzora ne obuhvaća kliničke simptome, svi laboratorijski potvrđeni pojedinci trebaju se za potrebe prijavljivanja smatrati potvrđenim slučajevima.

3.2. BOTULIZAM

Klinički kriteriji

Svaka osoba koja ima najmanje jedan od sljedećih kliničkih oblika:

Botulizam prenesen hranom (alimentarni botulizam) i botulizam nakon ozljede Najmanje jedan od sljedeća dva simptoma: — bilateralno oštećenje kranijalnih živaca (npr. diplopija, nejasan vid, disfagija, bulbarna slabost); — periferna simetrična paraliza.

Dojenački botulizam Svako dojenče s barem jednim od sljedećih šest simptoma: — opstipacija; — letargija; — otežano sisanje ili hranjenje; — ptoza; — disfagija; — opća mišićna slabost.

Oblik botulizma koji se obično susreće kod dojenčadi (starosti < 12 mjeseci) može zahvatiti i djecu stariju od 12 mjeseci te povremeno odrasle, koji imaju promijenjenu anatomsku strukturu i mikrofloru probavnog sustava.

Laboratorijski kriteriji

Najmanje jedan od sljedeća tri kriterija:

— izolacija klostridija koje proizvode BoNT (npr. Clostridium botulinum, C. baratii, C. butyricum) za dojenački botulizam (stolica) i botulizam nakon ozljede (ozljeda);

— detekcija neurotoksina botulizma u kliničkom uzorku;

— detekcija genetskog koda neurotoksina botulizma u kliničkom uzorku.

Epidemiološki kriteriji

Najmanje jedna od sljedeće dvije epidemiološke veze:

— izloženost zajedničkom izvoru (npr. hrana, razmjena igala ili sličnog pribora);

— izloženost kontaminiranoj hrani/vodi za piće.

Klasifikacija slučajeva

A. Moguć slučaj N.P.

B. Vjerojatan slučaj Svaka osoba koja ispunjava kliničke kriterije i ima epidemiološku vezu

C. Potvrđen slučaj Svaka osoba koja ispunjava kliničke i laboratorijske kriterije

3.3. BRUCELOZA

Klinički kriteriji

Svaka osoba koja ima visoku temperaturu

I najmanje jedan od sljedećih sedam simptoma:

— znojenje (obilno, neugodnog mirisa, posebno noću);

— drhtavica;

— artralgija;

— slabost;

— depresija;

— glavobolja;

— anoreksija.

Laboratorijski kriteriji

Najmanje jedan od sljedeća tri kriterija:

— izolacija ljudskih patogenih bakterija Brucella spp. iz kliničkog uzorka;

— odgovor specifičnih antitijela na ljudske patogene bakterije Brucella (standardni test aglutinacije, fiksacija komplementa, ELISA);

— detekcija nukleinske kiseline ljudskih patogenih bakterija Brucella spp. u kliničkom uzorku.

Epidemiološki kriteriji

Najmanje jedna od sljedećih pet epidemioloških veza:

— izloženost kontaminiranoj hrani/vodi za piće;

— izloženost proizvodima dobivenima od kontaminiranih životinja (mlijeko ili mliječni proizvodi);

— prijenos sa životinje na čovjeka (kontaminirane izlučevine ili organi; npr. vaginalni iscjedak, placenta);

— izloženost zajedničkom izvoru;

— izloženost u laboratoriju.

Klasifikacija slučajeva

A. Moguć slučaj N.P.

B. Vjerojatan slučaj Svaka osoba koja ispunjava kliničke kriterije i ima epidemiološku vezu

C. Potvrđen slučaj Svaka osoba koja ispunjava kliničke i laboratorijske kriterije

Napomena: Ako nacionalni sustav nadzora ne obuhvaća kliničke simptome, svi laboratorijski potvrđeni pojedinci trebaju se za potrebe prijavljivanja smatrati potvrđenim slučajevima.

3.4. ENTERITIS UZROKOVAN BAKTERIJOM RODA CAMPYLOBACTER

Klinički kriteriji

Svaka osoba s najmanje jednim od sljedeća tri simptoma:

— proljev;

— bol u abdomenu;

— visoka temperatura.

Laboratorijski kriteriji

Najmanje jedan od sljedeća dva kriterija:

— izolacija ljudskih patogenih bakterija Campylobacter spp. iz kliničkog uzorka;

— detekcija nukleinske kiseline bakterije Campylobacter spp. u kliničkom uzorku.

Napomena: Testiranje osjetljivosti na antimikrobna sredstva za bakteriju Campylobacter spp. trebalo bi provesti na reprezentativnom podskupu izolata.

Epidemiološki kriteriji

Najmanje jedna od sljedećih pet epidemioloških veza:

— prijenos sa životinje na čovjeka;

— prijenos s čovjeka na čovjeka;

— izloženost zajedničkom izvoru;

— izloženost kontaminiranoj hrani/vodi za piće;

— izloženost u okolišu.

Klasifikacija slučajeva

A. Moguć slučaj N.P.

B. Vjerojatan slučaj Svaka osoba koja ispunjava kliničke kriterije i ima epidemiološku vezu

C. Potvrđen slučaj Svaka osoba koja ispunjava kliničke i laboratorijske kriterije

Napomena: Ako nacionalni sustav nadzora ne obuhvaća kliničke simptome, svi laboratorijski potvrđeni pojedinci trebaju se za potrebe prijavljivanja smatrati potvrđenim slučajevima.

Antimikrobna rezistencija

O rezultatima testiranja osjetljivosti na antimikrobna sredstva mora se izvijestiti u skladu s metodama i kriterijima koje su dogovorili ECDC i države članice kako su navedeni u protokolu EU-a za usklađeno praćenje antimikrobne rezistencije u ljudskim izolatima bakterija Salmonella i Campylobacter. (1)

3.5. BOLEST VIRUSA CHIKUNGUNYA

Klinički kriteriji (2)

— visoka temperatura.

Laboratorijski kriteriji (3)

A. Vjerojatan slučaj

— detekcija antitijela IgM specifičnih za virus chikungunya u jednom uzorku seruma.

B. Potvrđen slučaj

Najmanje jedan od sljedeća četiri kriterija:

— izolacija virusa chikungunya iz kliničkog uzorka;

— detekcija nukleinske kiseline virusa chikungunya u kliničkom uzorku;

— detekcija antitijela IgM specifičnih za virus chikungunya u jednom uzorku seruma I potvrda neutralizacijom;

— serokonverzija ili četverostruki porast titra antitijela specifičnih za virus chikungunya u uparenim uzorcima seruma.

Epidemiološki kriteriji

Putovanje na područje na kojem je zabilježen aktivan prijenos virusa chikungunya u razdoblju od dva tjedna prije nastupanja simptoma ili boravak na tom području u tom razdoblju

Klasifikacija slučajeva

A. Moguć slučaj N.P.

B. Vjerojatan slučaj Svaka osoba koja ispunjava kliničke i epidemiološke kriterije te laboratorijske kriterije za vjerojatan slučaj

C. Potvrđen slučaj Svaka osoba koja ispunjava laboratorijske kriterije za potvrđen slučaj

Napomena: Serološke rezultate treba tumačiti prema prethodnoj izloženosti drugim infekcijama uzrokovanih flavivirusom i prema statusu cijepljenja protiv flavivirusa. Potvrđeni slučajevi u takvim situacijama trebali bi se ocjenjivati analizom neutralizacije seruma ili drugim odgovarajućim analizama.

3.6. KLAMIDIJSKA INFEKCIJA, UKLJUČUJUĆI KLAMIDIJSKI LIMFOGRANULOM (VENEREUM) (LGV)

Klinički kriteriji

Svaka osoba koja ima najmanje jedan od sljedećih kliničkih oblika:

Klamidijska infekcija koja nije LGV Najmanje jedan od sljedećih šest simptoma: — uretritis; — epididimitis; — akutni salpingitis; — akutni endometritis; — cervicitis; — proktitis. U novorođenčadi najmanje jedan od sljedeća dva simptoma: — konjunktivitis; — upala pluća.

LGV Najmanje jedan od sljedećih pet simptoma: — uretritis; — genitalna ulceracija; — ingvinalna limfadenopatija; — cervicitis; — proktitis.

Laboratorijski kriteriji

Klamidijska infekcija koja nije LGV

Najmanje jedan od sljedeća tri kriterija:

— izolacija bakterije Chlamydia trachomatis iz uzorka anogenitalnog trakta ili iz konjunktive;

— dokaz bakterije Chlamydia trachomatis u kliničkom uzorku testom DFA;

— detekcija nukleinske kiseline bakterije Chlamydia trachomatis u kliničkom uzorku.

LGV

Najmanje jedan od sljedeća dva kriterija:

— izolacija bakterije Chlamydia trachomatis iz uzorka anogenitalnog trakta ili iz konjunktive;

— detekcija nukleinske kiseline bakterije Chlamydia trachomatis u kliničkom uzorku I

— identifikacija serovara (genovara) L1, L2 ili L3.

Epidemiološki kriteriji

Epidemiološka veza prijenosom s čovjeka na čovjeka (spolni kontakt ili vertikalni prijenos)

Klasifikacija slučajeva

A. Moguć slučaj N.P.

B. Vjerojatan slučaj Svaka osoba koja ispunjava kliničke kriterije i ima epidemiološku vezu

C. Potvrđen slučaj Svaka osoba koja ispunjava laboratorijske kriterije

3.7. KOLERA

Klinički kriteriji

Svaka osoba s najmanje jednim od sljedeća dva simptoma:

— proljev;

— povraćanje.

Laboratorijski kriteriji

— izolacija bakterije Vibrio cholerae iz kliničkog uzorka I

— dokaz antigena O1 ili O139 u izolatu I

— dokaz enterotoksina kolere ili gena za enterotoksin kolere u izolatu.

Epidemiološki kriteriji

Najmanje jedna od sljedeće četiri epidemiološke veze:

— izloženost zajedničkom izvoru;

— prijenos s čovjeka na čovjeka;

— izloženost kontaminiranoj hrani/vodi za piće;

— izloženost u okolišu.

Klasifikacija slučajeva

A. Moguć slučaj N.P.

B. Vjerojatan slučaj Svaka osoba koja ispunjava kliničke kriterije i ima epidemiološku vezu

C. Potvrđen slučaj Svaka osoba koja ispunjava kliničke i laboratorijske kriterije

Napomena: Ako nacionalni sustav nadzora ne obuhvaća kliničke simptome, svi laboratorijski potvrđeni pojedinci trebaju se za potrebe prijavljivanja smatrati potvrđenim slučajevima.

3.8. CREUTZFELDT-JAKOBOVA BOLEST (CJD)

Preduvjeti

— svaka osoba s progresivnim neuropsihijatrijskim poremećajem s trajanjem bolesti od najmanje 6 mjeseci

— rutinske pretrage ne upućuju na neku drugu moguću dijagnozu

— nema podataka o izloženosti preparatima humanih hormona hipofize ili o transplantatu humane dure mater

— nema dokaza za genetski (ili nasljedni) oblik prijenosne spongiformne encefalopatije

Klinički kriteriji

Svaka osoba s najmanje četiri od sljedećih pet simptoma:

— rani psihijatrijski simptomi (4);

— postojani bolni osjetilni simptomi (5);

— ataksija;

— mioklonus ili korea ili distonija;

— demencija.

Dijagnostički kriteriji

Dijagnostički kriteriji za potvrdu slučaja:

— neuropatološka potvrda: spongiformne promjene i opsežni depoziti prionskog proteina s floridnim plakovima u velikom i malom mozgu

Dijagnostički kriteriji za vjerojatan ili moguć slučaj:

— EEG ne pokazuje tipičan izgled (6) sporadičnog CJD-a (6) u ranoj fazi bolesti;

— visok bilateralni pulvinarni signal na MR-u (magnetskoj rezonanciji) mozga;

— pozitivna biopsija tonzila (7).

Epidemiološki kriteriji

Epidemiološka veza prijenosom s čovjeka na čovjeka (npr. transfuzija krvi)

Klasifikacija slučajeva

A. Moguć slučaj Svaka osoba koja ispunjava preduvjete I — koja ispunjava laboratorijske kriterije I — negativan EEG na sporadični CJD (6)

B. Vjerojatan slučaj Svaka osoba koja ispunjava preduvjete I — koja ispunjava laboratorijske kriterije I — negativan EEG na sporadični CJD (8) I — pozitivan nalaz MR-a mozga ILI — Svaka osoba koja ispunjava preduvjete I — pozitivna biopsija tonzila

C. Potvrđen slučaj Svaka osoba koja ispunjava preduvjete I koja ispunjava dijagnostičke kriterije za potvrdu slučaja

3.9. KRIPTOSPORIDIOZA

Klinički kriteriji

Svaka osoba s najmanje jednim od sljedeća dva simptoma:

— proljev;

— bol u abdomenu.

Laboratorijski kriteriji

Najmanje jedan od sljedeća četiri kriterija:

— dokaz oocista kriptosporidija u stolici;

— dokaz kriptosporidija u uzorcima crijevne tekućine ili biopsije tankoga crijeva;

— detekcija nukleinske kiseline kriptosporidija u stolici;

— detekcija antigena kriptosporidija u stolici.

Epidemiološki kriteriji

Jedna od sljedećih pet epidemioloških veza:

— prijenos s čovjeka na čovjeka;

— izloženost zajedničkom izvoru;

— prijenos sa životinje na čovjeka;

— izloženost kontaminiranoj hrani/vodi za piće;

— izloženost u okolišu.

Klasifikacija slučajeva

A. Moguć slučaj N.P.

B. Vjerojatan slučaj Svaka osoba koja ispunjava kliničke kriterije i ima epidemiološku vezu

C. Potvrđen slučaj Svaka osoba koja ispunjava kliničke i laboratorijske kriterije

Napomena: Ako nacionalni sustav nadzora ne obuhvaća kliničke simptome, svi laboratorijski potvrđeni pojedinci trebaju se za potrebe prijavljivanja smatrati potvrđenim slučajevima.

3.10. DENGA GROZNICA

Klinički kriteriji (9)

— visoka temperatura

Laboratorijski kriteriji (10)

A. Vjerojatan slučaj

— detekcija antitijela IgM specifičnih za denga groznicu u jednom uzorku seruma

B. Potvrđen slučaj

Najmanje jedan od sljedećih pet kriterija:

— izolacija virusa denga groznice iz kliničkog uzorka;

— detekcija nukleinske kiseline virusa denga groznice u kliničkom uzorku;

— detekcija antigena virusa denga groznice u kliničkom uzorku;

— detekcija antitijela IgM specifičnih za denga groznicu u jednom uzorku seruma I potvrda neutralizacijom;

— serokonverzija ili četverostruki porast titra antitijela specifičnih za denga groznicu u uparenim uzorcima seruma.

Epidemiološki kriteriji

Putovanje na područje na kojem je zabilježen aktivan prijenos denga groznice u razdoblju od dva tjedna prije nastupanja simptoma ili boravak na tom području u tom razdoblju

Klasifikacija slučajeva

A. Moguć slučaj N.P.

B. Vjerojatan slučaj Svaka osoba koja ispunjava kliničke i epidemiološke kriterije te laboratorijske kriterije za vjerojatan slučaj

C. Potvrđen slučaj Svaka osoba koja ispunjava laboratorijske kriterije za potvrđen slučaj

3.11. DIFTERIJA

Klinički kriteriji

Svaka osoba koja ima najmanje jedan od sljedećih kliničkih oblika:

Klasična respiratorna difterija: Bolest gornjeg dišnog sustava s laringitisom ili nazofaringitisom ili tonzilitisom I Adherentna membrana/pseudomembrana

Blaga respiratorna difterija: Bolest gornjeg dišnog sustava s laringitisom ili nazofaringitisom ili tonzilitisom BEZ Adherentne membrane/pseudomembrane.

Kožna difterija: Lezija kože

Difterija ostalih lokalizacija: Lezija konjunktive ili sluznica

Laboratorijski kriteriji

Izolacija bakterija Corynebacterium diphtheriae, Corynebacterium ulcerans ili Corynebacterium pseudotuberculosis koje proizvode toksine, iz kliničkog uzorka.

Epidemiološki kriteriji

Najmanje jedna od sljedećih epidemioloških veza:

— prijenos s čovjeka na čovjeka;

— prijenos sa životinje na čovjeka.

Klasifikacija slučajeva

A. Moguć slučaj Svaka osoba koja ispunjava laboratorijske kriterije za klasičnu respiratornu difteriju

B. Vjerojatan slučaj Svaka osoba koja ispunjava kliničke kriterije za difteriju (klasičnu respiratornu difteriju, blagu respiratornu difteriju, kožnu difteriju, difteriju ostalih lokalizacija) i ima epidemiološku vezu s potvrđenim slučajem u čovjeka ili epidemiološku vezu s prijenosom sa životinje na čovjeka

C. Potvrđen slučaj Svaka osoba koja ispunjava laboratorijske kriterije I ima najmanje jedan od kliničkih oblika

3.12. EHINOKOKOZA

Klinički kriteriji

Nisu relevantni za primjenu u nadzoru

Dijagnostički kriteriji

Najmanje jedan od sljedećih pet kriterija:

— histopatološki ili parazitološki nalaz kompatibilan s bakterijom Ehinococcus multilocularis ili granulosus (npr. izravna vizualizacija protoskoleksa u tekućem sadržaju ciste);

— detekcija patognomonične makroskopske morfologije ciste ili cista bakterije Echinoccocus granulosus u uzorcima dobivenima kirurškim zahvatom;

— tipične lezije organa detektirane metodama snimanja (npr. računalnom tomografijom (CT), ultrazvukom, magnetskom rezonancijom (MR)) I potvrda serološkim testovima;

— serumska antitijela za bakterije Echinococcus spp. detektirana serološkim testom visoke osjetljivosti I potvrđena serološkim testom visoke specifičnosti;

— detekcija nukleinske kiseline bakterije Echinococcus multilocularis ili granulosus u kliničkom uzorku.

Epidemiološki kriteriji N.P.

Klasifikacija slučajeva

A. Moguć slučaj N.P.

B. Vjerojatan slučaj N.P.

C. Potvrđen slučaj Svaka osoba koja ispunjava dijagnostičke kriterije

3.13. GIARDIJAZA [LAMBLIJAZA]

Klinički kriteriji

Svaka osoba s najmanje jednim od sljedeća četiri simptoma:

— proljev;

— bol u abdomenu;

— nadutost;

— znakovi malapsorpcije (npr. steatoreja, gubitak tjelesne težine).

Laboratorijski kriteriji

Najmanje jedan od sljedeća tri kriterija:

— dokaz cista ili trofozoita Giardia lamblia u stolici, duodenalnoj tekućini ili bioptatu tankoga crijeva;

— dokaz antigena Giardia lamblia u stolici, duodenalnoj tekućini ili bioptatu tankoga crijeva;

— dokaz nukleinske kiseline Giardia lamblia u stolici, duodenalnoj tekućini ili bioptatu tankoga crijeva.

Epidemiološki kriteriji

Najmanje jedna od sljedeće četiri epidemiološke veze:

— izloženost kontaminiranoj hrani/vodi za piće;

— prijenos s čovjeka na čovjeka;

— izloženost zajedničkom izvoru;

— izloženost u okolišu.

Klasifikacija slučajeva

A. Moguć slučaj N.P.

B. Vjerojatan slučaj Svaka osoba koja ispunjava kliničke kriterije i ima epidemiološku vezu

C. Potvrđen slučaj Svaka osoba koja ispunjava kliničke i laboratorijske kriterije

Napomena: Ako nacionalni sustav nadzora ne obuhvaća kliničke simptome, svi laboratorijski potvrđeni pojedinci trebaju se za potrebe prijavljivanja smatrati potvrđenim slučajevima.

3.14. GONOKOKNA INFEKCIJA

Klinički kriteriji

Svaka osoba s najmanje jednim od sljedećih osam simptoma:

— uretritis;

— akutni salpingitis;

— upalna bolest zdjelice;

— cervicitis;

— epididimitis;

— proktitis;

— faringitis;

— artritis.

ILI

Svako novorođenče s konjunktivitisom

Laboratorijski kriteriji

Najmanje jedan od sljedeća četiri kriterija:

— izolacija bakterije Neisseria gonorrhoeae iz kliničkog uzorka;

— detekcija nukleinske kiseline bakterije Neisseria gonorrhoeae u kliničkom uzorku;

— dokaz bakterije Neisseria gonorrhoeae u kliničkom uzorku testom za dokazivanje prisutnosti nukleinske kiseline bez njezine amplifikacije;

— mikroskopska detekcija gram-negativnih intracelularnih diplokoka u brisu uretre muškarca.

Epidemiološki kriteriji

Epidemiološka veza prijenosom s čovjeka na čovjeka (spolni kontakt ili vertikalni prijenos)

Klasifikacija slučajeva

A. Moguć slučaj N.P.

B. Vjerojatan slučaj Svaka osoba koja ispunjava kliničke kriterije i ima epidemiološku vezu

C. Potvrđen slučaj Svaka osoba koja ispunjava laboratorijske kriterije

Antimikrobna rezistencija

Za slučajeve potvrđene na temelju kulture o rezultatima testiranja osjetljivosti na antimikrobna sredstva mora se izvijestiti u skladu s metodama i kriterijima koje su dogovorili ECDC i države članice kako su navedeni u standardnom protokolu ECDC-a za nadzor antimikrobne rezistencije gonokoknih infekcija. (11)

3.15. INFEKCIJA BAKTERIJOM HAEMOPHILUS INFLUENZAE, INVAZIVNA BOLEST

Klinički kriteriji

Nisu relevantni za primjenu u nadzoru

Laboratorijski kriteriji

Najmanje jedan od sljedeća dva kriterija:

— izolacija bakterije Haemophilus influenzae iz uzorka s mjesta koje je obično sterilno;

— detekcija nukleinske kiseline bakterije Haemophilus influenzae iz uzorka s mjesta koje je obično sterilno.

Epidemiološki kriteriji N.P.

Klasifikacija slučajeva

A. Moguć slučaj N.P.

B. Vjerojatan slučaj N.P.

C. Potvrđen slučaj Svaka osoba koja ispunjava laboratorijske kriterije

3.16. AKUTNI HEPATITIS A

Klinički kriteriji

Svaka osoba s postupnom pojavom simptoma (npr. umor, bol u abdomenu, gubitak apetita, povremene mučnine i povraćanje)

I

Najmanje jedan od sljedeća tri simptoma:

— visoka temperatura;

— žutica;

— povišene razine serumskih aminotransferaza.

Laboratorijski kriteriji

Najmanje jedan od sljedeća tri kriterija:

— detekcija nukleinske kiseline virusa hepatitisa A u serumu ili stolici;

— odgovor specifičnih antitijela na virus hepatitisa A;

— detekcija antigena virusa hepatitisa A u stolici.

Epidemiološki kriteriji

Najmanje jedan od sljedeća četiri kriterija:

— prijenos s čovjeka na čovjeka;

— izloženost zajedničkom izvoru;

— izloženost kontaminiranoj hrani/vodi za piće;

— izloženost u okolišu.

Klasifikacija slučajeva

A. Moguć slučaj N.P.

B. Vjerojatan slučaj Svaka osoba koja ispunjava kliničke kriterije i ima epidemiološku vezu

C. Potvrđen slučaj Svaka osoba koja ispunjava kliničke i laboratorijske kriterije

Napomena: Ako nacionalni sustav nadzora ne obuhvaća kliničke simptome, svi laboratorijski potvrđeni pojedinci trebaju se za potrebe prijavljivanja smatrati potvrđenim slučajevima.

3.17. HEPATITIS B (12)

Klinički kriteriji

Nisu relevantni za primjenu u nadzoru

Laboratorijski kriteriji

Pozitivni rezultati najmanje jednog ili više od sljedećih testova ili kombinacije testova:

— IgM antitijela na jezgru virusa hepatitisa B (anti-HBc IgM);

— površinski antigen virusa hepatitisa B (HBsAg);

— antigen e virusa hepatitisa B (HBeAg);

— nukleinska kiselina virusa hepatitisa B (HBV-DNA).

Epidemiološki kriteriji

Nisu relevantni za primjenu u nadzoru

Klasifikacija slučajeva

A. Moguć slučaj N.P.

B. Vjerojatan slučaj N.P.

C. Potvrđen slučaj Svaka osoba koja ispunjava laboratorijske kriterije

3.18. HEPATITIS C (13)

Klinički kriteriji

Nisu relevantni za primjenu u nadzoru

Laboratorijski kriteriji

Najmanje jedan od sljedeća tri kriterija:

— detekcija nukleinske kiseline virusa hepatitisa C (HCV RNA);

— detekcija antigena jezgre virusa hepatitisa C (HCV-core);

— odgovor specifičnih antitijela na virus hepatitisa C (anti-HCV) potvrđen potvrdnim testom na antitijela (npr. imunoblot) u osoba starijih od 18 mjeseci bez dokaza o riješenoj infekciji.

Epidemiološki kriteriji N.P.

Klasifikacija slučajeva

A. Moguć slučaj N.P.

B. Vjerojatan slučaj N.P.

C. Potvrđen slučaj Svaka osoba koja ispunjava laboratorijske kriterije

3.19. INFEKCIJA VIRUSOM HUMANE IMUNODEFICIJENCIJE (HIV) I SINDROM STEČENOG NEDOSTATKA IMUNITETA (AIDS)

Klinički kriteriji (AIDS)

Svaka osoba kod koje je zabilježeno bilo koje od kliničkih stanja opisanih u europskoj definiciji slučaja AIDS-a za:

— odrasle osobe i adolescente dobi ≥ 15 godina;

— djecu dobi < 15 godina.

Laboratorijski kriteriji (HIV)

— odrasle osobe, adolescenti i djeca dobi ≥ 18 mjeseci Najmanje jedan od sljedeća tri kriterija: — pozitivan rezultat testa probira za antitijela na HIV ili kombiniranog testa probira (test na antitijela na HIV i na antigen HIV-a p24) potvrđen specifičnijim testom na antitijela (npr. testom Western blot); — pozitivan rezultat dva EIA testa na antitijela potvrđen pozitivnim rezultatom dodatnog EIA testa; — pozitivni rezultati dobiveni na dva različita uzorka najmanje jednim od sljedeća tri postupka: — detekcija nukleinske kiseline HIV-a (HIV-RNA, HIV-DNA); — dokaz HIV-a testom na antigen HIV-a p24, uključujući test neutralizacije; — izolacija HIV-a.

— djeca dobi < 18 mjeseci Pozitivni rezultati dobiveni na dva različita uzorka (isključujući krv iz pupčane vrpce) najmanje jednim od slijedeća tri postupka: — izolacija HIV-a; — detekcija nukleinske kiseline HIV-a (HIV-RNA, HIV-DNA); — dokaz HIV-a testom na antigen HIV-a p24, uključujući test neutralizacije, kod djeteta dobi ≥ 1 mjesec.

Epidemiološki kriteriji: N.P.

Klasifikacija slučajeva

A. Moguć slučaj N.P.

B. Vjerojatan slučaj N.P.

C. Potvrđen slučaj — infekcija HIV-om: Svaka osoba koja ispunjava laboratorijske kriterije za infekciju HIV-om. — AIDS: Svaka osoba koja ispunjava kliničke kriterije za AIDS i laboratorijske kriterije za infekciju HIV-om.

3.20. GRIPA

Klinički kriteriji

Svaka osoba koja ima najmanje jedan od sljedećih kliničkih oblika:

Bolest slična gripi — iznenadna pojava simptoma I — najmanje jedan od sljedeća četiri opća simptoma: — visoka temperatura ili grozničavo stanje; — malaksalost; — glavobolja; — bolovi u mišićima (mijalgija) I — najmanje jedan od sljedeća tri respiratorna simptoma: — kašalj; — grlobolja; — otežano disanje.

Akutna respiratorna infekcija (ARI) — iznenadna pojava simptoma I — najmanje jedan od sljedeća četiri respiratorna simptoma: — kašalj; — grlobolja; — otežano disanje; — koriza I — klinička procjena da je bolest nastupila zbog infekcije.

Laboratorijski kriteriji

Najmanje jedan od sljedeća četiri kriterija:

— izolacija virusa gripe iz kliničkog uzorka;

— detekcija nukleinske kiseline virusa gripe u kliničkom uzorku;

— identifikacija antigena virusa gripe testom DFA u kliničkom uzorku;

— odgovor specifičnih antitijela na virus gripe.

Ako je moguće, treba provesti podtipizaciju izolata gripe.

Epidemiološki kriteriji

Epidemiološka veza prijenosom s čovjeka na čovjeka

Klasifikacija slučajeva

A. Moguć slučaj Svaka osoba koja ispunjava kliničke kriterije (ILI ili ARI)

B. Vjerojatan slučaj Svaka osoba koja ispunjava kliničke kriterije (ILI ili ARI) i ima epidemiološku vezu

C. Potvrđen slučaj Svaka osoba koja ispunjava kliničke kriterije (ILI ili ARI) i laboratorijske kriterije

3.21. GRIPA (INFLUENCA) A/H5N1

Klinički kriteriji

Svaka osoba s jednim od sljedeća dva simptoma:

— visoka temperatura I znakovi i simptomi akutne respiratorne infekcije;

— smrt zbog nerazjašnjene akutne respiratorne bolesti.

Laboratorijski kriteriji

Najmanje jedan od sljedeća tri kriterija:

— izolacija virusa gripe A/H5N1 iz kliničkog uzorka;

— detekcija nukleinske kiseline virusa gripe A/H5 u kliničkom uzorku;

— odgovor specifičnih antitijela na virus gripe A/H5 (četverostruki ili veći porast ili jedan visok titar antitijela).

Epidemiološki kriteriji

Najmanje jedan od sljedeća četiri kriterija:

— prijenos s čovjeka na čovjeka u bliskom kontaktu (na udaljenosti do jednog metra) s osobom koja je prijavljena kao vjerojatan ili potvrđen slučaj;

— izloženost u laboratoriju: ako postoji mogućnost izloženosti virusu gripe A/H5N1;

— blizak kontakt (na udaljenosti do jednog metra) sa životinjom koja ne pripada peradi ili divljim pticama (npr. mačka ili svinja) i kod koje je potvrđena infekcija virusom A/H5N1;

— boravak na području ili posjet području na kojemu se trenutačno sumnja na prisutnost virusa gripe A/H5N1 ili je ona potvrđena I najmanje jedan od sljedeća dva kriterija: — blizak kontakt (na udaljenosti do jednog metra) s bolesnom ili uginulom životinjom koja pripada domaćoj peradi ili divljim pticama na zahvaćenom području; — posjet domaćinstvu ili poljoprivrednom gospodarstvu na zahvaćenom području gdje su tijekom prethodnog mjeseca prijavljeni slučajevi bolesne ili uginule domaće peradi.

Klasifikacija slučajeva

A. Moguć slučaj Svaka osoba koja ispunjava kliničke i epidemiološke kriterije

B. Vjerojatan slučaj Svaka osoba s pozitivnim nalazom testa na virus gripe A/H5 ili A/H5N1 provedenog u bilo kojem laboratoriju koji nije nacionalni referentni laboratorij koji sudjeluje u mreži referentnih laboratorija Europske unije za ljudsku gripu (CNRL)

C. Nacionalno potvrđen slučaj Svaka osoba s pozitivnim nalazom testa na virus gripe A/H5 ili A/H5N1 provedenog u bilo kojem nacionalnom referentnom laboratoriju koji sudjeluje u mreži referentnih laboratorija Europske unije za ljudsku gripu (CNRL)

D. Slučaj koji je potvrdila Svjetska zdravstvena organizacija (WHO) Svaka osoba s laboratorijskom potvrdom suradničkog centra WHO-a za virus H5

3.22. LEGIONARSKA BOLEST

Klinički kriteriji

Svaka osoba s upalom pluća

Laboratorijski kriteriji

Laboratorijski kriteriji za potvrdu slučaja

Najmanje jedan od sljedeća tri kriterija:

— izolacija bakterija Legionella spp. iz uzoraka respiratornih izlučevina ili s bilo kojeg mjesta koje je obično sterilno;

— detekcija antigena bakterije Legionella pneumophila u urinu;

— značajan porast specifičnih antitijela na bakteriju Legionella pneumophila serogrupe 1 u uparenim uzorcima seruma.

Laboratorijski kriteriji za vjerojatan slučaj:

Najmanje jedan od sljedeća četiri kriterija:

— detekcija antigena bakterije Legionella pneumophila u respiratornim izlučevinama ili u plućnom tkivu, npr. testom bojenja DFA uz primjenu reagensa koji sadrže monoklonalna antitijela;

— detekcija nukleinske kiseline bakterije Legionella spp. u respiratornim izlučevinama, plućnom tkivu ili na mjestima koja su obično sterilna;

— značajan porast specifičnih antitijela na bakteriju Legionella pneumophila koja ne pripada serogrupi 1 ili na druge vrste bakterije Legionella spp. u uparenim uzorcima seruma;

— jedna visoka razina specifičnih serumskih antitijela na bakteriju Legionella pneumophila serogrupe 1.

Epidemiološki kriteriji N.P.

Klasifikacija slučajeva

A. Moguć slučaj N.P.

B. Vjerojatan slučaj Svaka osoba koja ispunjava klinički kriterij I najmanje jedan laboratorijski kriterij za vjerojatan slučaj

C. Potvrđen slučaj Svaka osoba koja ispunjava klinički kriterij I najmanje jedan laboratorijski kriterij za potvrđen slučaj

3.23. LEPTOSPIROZA

Klinički kriteriji

Svaka osoba kod koje je prisutno sljedeće:

— visoka temperatura

ILI

Najmanje dva od sljedećih jedanaest simptoma:

— drhtavica;

— glavobolja;

— bolovi u mišićima (mijalgija);

— injekcija konjunktive;

— hemoragije po koži ili sluznicama;

— osip;

— žutica;

— miokarditis;

— meningitis;

— oštećenje bubrega;

— respiratorni simptomi poput hemoptize.

Laboratorijski kriteriji

Najmanje jedan od sljedeća četiri kriterija:

— izolacija bakterije Leptospira interrogans ili bilo koje druge patogene vrste iz roda Leptospira spp. iz kliničkog uzorka;

— detekcija nukleinske kiseline bakterije Leptospira interrogans ili bilo koje druge opatogene vrste iz roda Leptospira spp. u kliničkom uzorku;

— dokaz bakterije Leptospira interrogans ili bilo koje druge patogene vrste iz roda Leptospira spp. u kliničkom uzorku metodom imunofluorescencije;

— odgovor specifičnih antitijela na bakteriju Leptospira interrogans ili bilo koju drugu patogenu vrstu iz roda Leptospira spp.

Epidemiološki kriteriji

Najmanje jedna od sljedeće tri epidemiološke veze:

— prijenos sa životinje na čovjeka;

— izloženost u okolišu;

— izloženost zajedničkom izvoru.

Klasifikacija slučajeva

A. Moguć slučaj N.P.

B. Vjerojatan slučaj Svaka osoba koja ispunjava kliničke kriterije i ima epidemiološku vezu

C. Potvrđen slučaj Svaka osoba koja ispunjava kliničke i laboratorijske kriterije

Napomena: Ako nacionalni sustav nadzora ne obuhvaća kliničke simptome, svi laboratorijski potvrđeni pojedinci trebaju se za potrebe prijavljivanja smatrati potvrđenim slučajevima.

3.24. LISTERIOZA

Klinički kriteriji

Svaka osoba s najmanje jednim od sljedećih pet simptoma:

— visoka temperatura;

— meningitis, meningoencefalitis ili encefalitis;

— simptomi slični gripi;

— septikemija;

— lokalizirane infekcije, kao što su artritis, endokarditis, endoftalmitis i apscesi.

Listerioza u trudnoći:

— posljedice infekcije Listerijom tijekom trudnoće obuhvaćaju sljedeće: spontani pobačaj, mrtvorođenje ili prijevremeno rođenje;

— listerioza novorođenčadi odnosi se na jedan od sljedećih slučajeva: — mrtvorođenje (smrt fetusa nakon 20 tjedana trudnoće); — prijevremeno rođenje (prije 37. tjedna trudnoće)

ILI

Najmanje jedan od sljedećih pet kriterija u prvom mjesecu života (novorođenačka listerioza):

— meningitis ili meningoencefalitis;

— septikemija;

— dispneja;

— Granulomatosis infantiseptica (septikemični oblik novorođenačke listerioze);

— lezije kože, mukoznih membrana ili konjunktiva.

Laboratorijski kriteriji

Najmanje jedan od sljedeća dva kriterija:

— izolacija bakterije Listeria monocytogenes ili detekcija nukleinske kiseline bakterije Listeria monocytogenes na mjestu koje je obično sterilno;

— u slučaju povezanom s trudnoćom, i sljedeće: izolacija bakterije Listeria monocytogenes ili detekcija nukleinske kiseline bakterije Listeria monocytogenes na mjestu koje obično nije sterilno (npr. tkivo posteljice, amnionska tekućina, mekonij, vaginalni bris) ili na uzorku s fetusa, mrtvorođenčeta, novorođenčeta ili majke.

Epidemiološki kriteriji

Najmanje jedna od sljedeće četiri epidemiološke veze:

— izloženost zajedničkom izvoru;

— prijenos s čovjeka na čovjeka (vertikalni prijenos);

— izloženost kontaminiranoj hrani;

— prijenos sa životinje na čovjeka.

Klasifikacija slučajeva

A. Moguć slučaj N.P.

B. Vjerojatan slučaj Svaka osoba koja ispunjava kliničke kriterije i ima epidemiološku vezu

C. Potvrđen slučaj Svaka osoba koja ispunjava laboratorijske kriterije za mjesto koje je obično sterilno ILI Ako slučaj povezan s trudnoćom (majka ili novorođenče u prvom mjesecu života) ispunjava laboratorijske kriterije, samo se majka prijavljuje kao slučaj.

Napomena: Ako nacionalni sustav nadzora ne obuhvaća kliničke simptome, svi laboratorijski potvrđeni pojedinci trebaju se za potrebe prijavljivanja smatrati potvrđenim slučajevima.

3.25. LAJMSKA NEUROBORELIOZA

Klinički kriteriji

— Neurološki simptomi u skladu s definicijom slučaja koju je predložilo Europsko udruženje neuroloških društava (EFNS) (14), bez drugih očitih uzroka

Laboratorijski kriteriji

A. Potvrđen slučaj

— pleocitoza u cerebrospinalnoj tekućini I — dokaz intratekalne proizvodnje antitijela na lajmsku boreliozu ILI — izolacija bakterije Borrelia burdgorferi s.l. ILI — detekcija nukleinske kiseline u cerebrospinalnoj tekućini ILI

— detekcija antitijela IgG na lajmsku boreliozu u uzorku krvi isključivo za djecu (mlađu od 18 godina) s Bellovom paralizom ili nekom drugom vrstom kranijalnog neuritisa i nedavno (u posljednja dva mjeseca) zabilježenom bolesti erythema migrans

B. Vjerojatan slučaj

— pleocitoza u cerebrospinalnoj tekućini I pozitivan serološki test za lajmsku boreliozu u cerebrospinalnoj tekućini ILI

— specifična intratekalna proizvodnja antitijela na lajmsku boreliozu

Epidemiološki kriteriji

Nije primjenjivo

Klasifikacija slučajeva

A. Moguć slučaj Nije primjenjivo

B. Vjerojatan slučaj Svaka osoba koja ispunjava kliničke kriterije i najmanje jedan laboratorijski kriterij za vjerojatne slučajeve

C. Potvrđen slučaj Svaka osoba koja ispunjava kliničke kriterije i najmanje jedan laboratorijski kriterij za potvrđene slučajeve

3.26. MALARIJA

Klinički kriteriji

Svaka osoba s visokom temperaturom ILI s visokom temperaturom u anamnezi

Laboratorijski kriteriji

Najmanje jedan od sljedeća tri kriterija:

— dokaz parazita malarije u krvnim razmazima metodom svjetlosne mikroskopije;

— detekcija nukleinske kiseline plazmodija u krvi;

— detekcija antigena plazmodija.

Ako je moguće, treba provesti diferencijaciju parazita Plasmodium spp.

Epidemiološki kriteriji N.P.

Klasifikacija slučajeva

A. Moguć slučaj N.P.

B. Vjerojatan slučaj N.P.

C. Potvrđen slučaj Svaka osoba koja ispunjava kliničke i laboratorijske kriterije

Napomena: Ako nacionalni sustav nadzora ne obuhvaća kliničke simptome, svi laboratorijski potvrđeni pojedinci trebaju se za potrebe prijavljivanja smatrati potvrđenim slučajevima.

3.27. OSPICE

Klinički kriteriji

Svaka osoba koja ima visoku temperaturu

I

— makulo-papulozni osip

I najmanje jedan od sljedeća tri simptoma:

— kašalj;

— koriza;

— konjunktivitis.

Laboratorijski kriteriji

Najmanje jedan od sljedeća četiri kriterija:

— izolacija virusa ospica iz kliničkog uzorka;

— detekcija nukleinske kiseline virusa ospica u kliničkom uzorku;

— odgovor specifičnih antitijela na virus ospica u serumu ili slini karakterističan za akutnu infekciju;

— identifikacija antigena virusa ospica testom DFA u kliničkom uzorku, pri čemu se koriste monoklonalna antitijela specifična za virus ospica.

Laboratorijske rezultate treba tumačiti u skladu sa statusom cijepljenja. Ako je osoba nedavno cijepljena, ispitati na divlji virus.

Epidemiološki kriteriji

Epidemiološka veza prijenosom s čovjeka na čovjeka

Klasifikacija slučajeva

A. Moguć slučaj Svaka osoba koja ispunjava kliničke kriterije

B. Vjerojatan slučaj Svaka osoba koja ispunjava kliničke kriterije i ima epidemiološku vezu

C. Potvrđen slučaj Svaka osoba koja ispunjava kliničke i laboratorijske kriterije i nije nedavno cijepljena

3.28. MENINGOKOKNA INFEKCIJA, INVAZIVNA BOLEST

Klinički kriteriji

Svaka osoba s najmanje jednim od sljedećih simptoma:

— meningealni znaci;

— hemoragijski osip;

— septički šok;

— septički artritis.

Laboratorijski kriteriji

Najmanje jedan od sljedeća četiri kriterija:

— izolacija bakterije Neisseria meningitidis iz uzorka s mjesta koje je obično sterilno ili iz purpurnih lezija kože;

— detekcija nukleinske kiseline bakterije Neisseria meningitidis u uzorku s mjesta koje je obično sterilno ili iz purpurnih lezija kože;

— detekcija antigena bakterije Neisseria meningitidis u cerebrospinalnoj tekućini;

— mikroskopska detekcija gram negativnih diplokoka u cerebrospinalnoj tekućini.

Epidemiološki kriteriji

Epidemiološka veza prijenosom s čovjeka na čovjeka

Klasifikacija slučajeva

A. Moguć slučaj Svaka osoba koja ispunjava kliničke kriterije

B. Vjerojatan slučaj Svaka osoba koja ispunjava kliničke kriterije i ima epidemiološku vezu

C. Potvrđen slučaj Svaka osoba koja ispunjava laboratorijske kriterije

3.29. ZAUŠNJACI (MUMPS)

Klinički kriteriji

Svaka osoba kod koje je prisutno sljedeće:

— visoka temperatura

I

Najmanje jedan od sljedeća tri simptoma:

— iznenadno bolno oticanje parotidne žlijezde (jednostrano ili obostrano) ili drugih žlijezda slinovnica bez drugog očitog uzroka;

— orhitis;

— meningitis.

Laboratorijski kriteriji

Najmanje jedan od sljedeća tri kriterija:

— izolacija virusa zaušnjaka iz kliničkog uzorka;

— detekcija nukleinske kiseline virusa zaušnjaka;

— odgovor specifičnih antitijela na virus zaušnjaka u serumu ili slini karakterističan za akutnu infekciju.

Laboratorijske rezultate treba tumačiti u skladu sa statusom cijepljenja.

Epidemiološki kriteriji

Epidemiološka veza prijenosom s čovjeka na čovjeka

Klasifikacija slučajeva

A. Moguć slučaj Svaka osoba koja ispunjava kliničke kriterije

B. Vjerojatan slučaj Svaka osoba koja ispunjava kliničke kriterije i ima epidemiološku vezu

C. Potvrđen slučaj Svaka osoba koja ispunjava laboratorijske kriterije i nije nedavno cijepljena U slučaju nedavnog cijepljenja: svaka osoba kod koje je detektiran divlji soj virusa mumpsa

3.30. HRIPAVAC (PERTUSIS)

Klinički kriteriji

Svaka osoba kod koje je prisutan kašalj u trajanju od najmanje dva tjedna I

— najmanje jedan od sljedeća tri simptoma: — paroksizmi kašlja; — hripanje pri udisanju; — povraćanje nakon kašljanja.

ILI

Svaka osoba kod koje liječnik dijagnosticira hripavac

ILI

Apnoične epizode u dojenčadi

Napomene:

Sve osobe, uključujući odrasle osobe, adolescente i cijepljenu djecu, mogu imati atipične simptome. Treba ispitati karakteristike kašlja, a posebno je li paroksistički, pojačava li se tijekom noći te nastupa li bez visoke temperature.

Laboratorijski kriteriji

Najmanje jedan od sljedeća tri kriterija:

i. izolacija bakterije Bordetella pertussis iz kliničkog uzorka;

ii. detekcija nukleinske kiseline bakterije Bordetella pertussis u kliničkom uzorku;

iii. odgovor specifičnih antitijela na bakteriju Bordetella pertussis.

Izravna dijagnoza (i. i ii.): Bordetella pertussis i njezina nukleinska kiselina najbolje se izoliraju iz nazofaringealnih uzoraka te detektiraju u njima.

Neizravna dijagnoza (iii.): ako je moguće, treba provesti test ELISA uz upotrebu toksina hripavca visoke čistoće i referentnih seruma WHO-a kao standarda. Rezultate treba tumačiti u skladu sa statusom cijepljenja protiv hripavca. Ako je osoba cijepljena u nekoliko godina prije uzimanja uzorka, titar specifičnih antitijela na toksin bakterije Bordetella pertussis može biti posljedica prethodnog cijepljenja ili ono može uzrokovati drukčiji titar.

Epidemiološki kriteriji

Epidemiološka veza prijenosom s čovjeka na čovjeka

Klasifikacija slučajeva

A. Moguć slučaj Svaka osoba koja ispunjava kliničke kriterije

B. Vjerojatan slučaj Svaka osoba koja ispunjava kliničke kriterije i ima epidemiološku vezu

C. Potvrđen slučaj Svaka osoba koja ispunjava kliničke i laboratorijske kriterije

3.31. KUGA

Klinički kriteriji

Svaka osoba koja ima najmanje jedan od sljedećih kliničkih oblika:

Bubonska kuga: — visoka temperatura I — iznenadni bolni limfadenitis.

Septikemijska kuga: — visoka temperatura

Plućna kuga: — visoka temperatura I Najmanje jedan od sljedeća tri simptoma: — kašalj; — bol u prsima; — hemoptiza.

Laboratorijski kriteriji

Najmanje jedan od sljedeća tri kriterija:

— izolacija bakterije Yersinia pestis iz kliničkog uzorka;

— detekcija nukleinske kiseline bakterije Yersinia pestis u kliničkom uzorku;

— odgovor specifičnih antitijela na antigen anti-F1 za bakteriju Yersinia pestis.

Epidemiološki kriteriji

Najmanje jedna od sljedeće četiri epidemiološke veze:

— prijenos s čovjeka na čovjeka;

— prijenos sa životinje na čovjeka;

— izloženost u laboratoriju (ako postoji mogućnost izloženosti virusu kuge);

— izloženost zajedničkom izvoru.

Klasifikacija slučajeva

A. Moguć slučaj N.P.

B. Vjerojatan slučaj Svaka osoba koja ispunjava kliničke kriterije i ima epidemiološku vezu

C. Potvrđen slučaj Svaka osoba koja ispunjava laboratorijske kriterije

3.32. INFEKCIJA BAKTERIJOM VRSTE STREPTOCOCCUS PNEUMONIAE, INVAZIVNA BOLEST

Klinički kriteriji

Nisu relevantni za primjenu u nadzoru

Laboratorijski kriteriji

Najmanje jedan od sljedeća tri kriterija:

— izolacija bakterije Streptococcus pneumoniae iz uzorka s mjesta koje je obično sterilno;

— detekcija nukleinske kiseline bakterije Streptococcus pneumoniae iz uzorka s mjesta koje je obično sterilno;

— detekcija antigena bakterije Streptococcus pneumoniae iz uzorka s mjesta koje je obično sterilno.

Epidemiološki kriteriji N.P.

Klasifikacija slučajeva

A. Moguć slučaj N.P.

B. Vjerojatan slučaj N.P.

C. Potvrđen slučaj Svaka osoba koja ispunjava laboratorijske kriterije

Antimikrobna rezistencija:

O rezultatima testiranja osjetljivosti na antimikrobna sredstva mora se izvijestiti u skladu s metodama i kriterijima koje su dogovorili ECDC i države članice kako ih je utvrdila ECDC-ova Europska mreža za nadzor antimikrobne rezistencije (EARS-Net) (15).

3.33. AKUTNI POLIOMIJELITIS (DJEČJA PARALIZA)

Klinički kriteriji

Svaka osoba dobi < 15 godina s akutnom flakcidnom paralizom (AFP)

ILI

Svaka osoba kod koje liječnik sumnja na poliomijelitis

Laboratorijski kriteriji

Najmanje jedan od sljedeća tri kriterija:

— izolacija poliovirusa i intratipska diferencijacija uzročnika — divlji poliovirus (WPV);

— cjepni soj poliovirusa (VDPV) (za VDPV sličnost s cjepnim virusom u najmanje 85 % nukleotidnih sekvenci dijela VP1);

— poliovirus sličan Sabinovu soju: intratipska diferencijacija provodi se u laboratoriju za poliomijelitis koji ima akreditaciju WHO-a (kod VDPV-a je > 1 % do 15 % sekvenci VP1 različito od cjepnog virusa istog serotipa).

Epidemiološki kriteriji

Najmanje jedna od sljedeće dvije epidemiološke veze:

— prijenos s čovjeka na čovjeka;

— putovanje na endemsko područje za poliomijelitis odnosno na područje gdje postoji sumnja na cirkulaciju poliovirusa ili je njegova cirkulacija potvrđena.

Klasifikacija slučajeva

A. Moguć slučaj Svaka osoba koja ispunjava kliničke kriterije

B. Vjerojatan slučaj Svaka osoba koja ispunjava kliničke kriterije i ima epidemiološku vezu

C. Potvrđen slučaj Svaka osoba koja ispunjava kliničke i laboratorijske kriterije

3.34. Q GROZNICA

Klinički kriteriji

Svaka osoba s najmanje jednim od sljedeća tri simptoma:

— visoka temperatura;

— upala pluća;

— hepatitis.

Laboratorijski kriteriji

Najmanje jedan od sljedeća tri kriterija:

— izolacija bakterije Coxiella burnetii iz kliničkog uzorka;

— detekcija nukleinske kiseline bakterije Coxiella burnetii u kliničkom uzorku;

— odgovor specifičnih antitijela na bakteriju Coxiella burnetii (IgG ili IgM faze II).

Epidemiološki kriteriji

Najmanje jedna od sljedeće dvije epidemiološke veze:

— izloženost zajedničkom izvoru;

— prijenos sa životinje na čovjeka.

Klasifikacija slučajeva

A. Moguć slučaj N.P.

B. Vjerojatan slučaj Svaka osoba koja ispunjava kliničke kriterije i ima epidemiološku vezu

C. Potvrđen slučaj Svaka osoba koja ispunjava kliničke i laboratorijske kriterije

3.35. BJESNOĆA

Klinički kriteriji

Svaka osoba kod koje je prisutan akutni encefalomijelitis

I

Najmanje dva od sljedećih sedam simptoma:

— promjena osjeta na mjestu životinjskog ugriza;

— pareza ili paraliza;

— spazmi mišića gutanja;

— hidrofobija;

— delirij;

— konvulzije;

— anksioznost.

Laboratorijski kriteriji

Najmanje jedan od sljedeća četiri kriterija:

— izolacija virusa bjesnoće (Lyssavirus) iz kliničkog uzorka;

— detekcija nukleinske kiseline virusa bjesnoće u kliničkom uzorku (npr. slina ili moždano tkivo);

— detekcija virusnih antigena testom DFA u kliničkom uzorku;

— odgovor specifičnih antitijela na virus bjesnoće dokazan u serumu ili cerebrospinalnoj tekućini testom neutralizacije.

Laboratorijske rezultate treba tumačiti u skladu sa statusom cijepljenja ili imunizacije.

Epidemiološki kriteriji

Najmanje jedna od sljedeće tri epidemiološke veze:

— prijenos sa životinje na čovjeka (životinja kod koje se sumnja na infekciju ili je infekcija potvrđena);

— izloženost zajedničkom izvoru (ista životinja);

— prijenos s čovjeka na čovjeka (npr. transplantacija organa).

Klasifikacija slučajeva

A. Moguć slučaj Svaka osoba koja ispunjava kliničke kriterije

B. Vjerojatan slučaj Svaka osoba koja ispunjava kliničke kriterije i ima epidemiološku vezu

C. Potvrđen slučaj Svaka osoba koja ispunjava kliničke i laboratorijske kriterije

3.36. RUBEOLA

Klinički kriteriji

Svaka osoba s naglom pojavom generaliziranog makulo-papuloznog osipa

I

Najmanje jedan od sljedećih pet simptoma:

— cervikalna adenopatija;

— subokcipitalna adenopatija;

— postaurikularna adenopatija;

— artralgija;

— artritis.

Laboratorijski kriteriji

Najmanje jedan od sljedeća četiri kriterija:

— izolacija virusa rubeole iz kliničkog uzorka;

— detekcija nukleinske kiseline virusa rubeole u kliničkom uzorku;

— detekcija antitijela IgM na virus rubeole (*1);

— serokonverzija antitijela IgG na virus rubeole ili značajan porast titra antitijela IgG na virus rubeole u uparenim uzorcima koji su usporedno testirani.

Laboratorijske rezultate treba tumačiti u skladu sa statusom cijepljenja (moguć je opstanak antitijela IgM nakon cijepljenja).

Epidemiološki kriteriji

Epidemiološka veza s potvrđenim slučajem

Klasifikacija slučajeva

A. Moguć slučaj Svaka osoba koja ispunjava kliničke kriterije

B. Vjerojatan slučaj Svaka osoba koja ispunjava kliničke kriterije i ima epidemiološku vezu

C. Potvrđen slučaj Svaka osoba koja ispunjava kliničke i laboratorijske kriterije i nije nedavno cijepljena Ako je nedavno cijepljena, osoba koja ispunjava kliničke kriterije i kod koje je detektiran divlji soj virusa rubeole smatra se potvrđenim slučajem.

Napomena: Ako postoji sumnja na rubeolu u trudnoći, u obradi slučaja obvezna je dodatna potvrda pozitivnog rezultata testa na antitijela IgM na virus rubeole (npr. test aviditeta specifičnih antitijela IgG na virus rubeole, usporedba razina antitijela IgM i antitijela IgG na virus rubeole u uparenim serumima provedena u referentnom laboratoriju).

3.37. KONGENITALNI SINDROM RUBEOLE

Klinički kriteriji

Kongenitalna infekcija rubeolom (CRI)

Za CRI se ne mogu definirati klinički kriteriji

Kongenitalni sindrom rubeole (CRS)

Svako dojenče staro < 1 godine ili mrtvorođenče s:

Najmanje dvije bolesti navedene u kategoriji (A)

ILI

Jednom bolesti iz kategorije (A) i jednom bolesti iz kategorije (B)

(A)

— katarakta (siva mrena)

— kongenitalni glaukom

— kongenitalna srčana bolest

— gubitak sluha

— pigmentna retinopatija

(B)

— purpura

— splenomegalija

— mikrocefalija

— zastoj u razvoju

— meningoencefalitis

— radiološki nalaz smanjene gustoće kostiju

— žutica koja započinje unutar 24 sata nakon poroda.

Laboratorijski kriteriji

Najmanje jedan od sljedeća četiri kriterija:

— izolacija virusa rubeole iz kliničkog uzorka;

— detekcija nukleinske kiseline virusa rubeole;

— odgovor specifičnih antitijela (IgM) na virus rubeole;

— perzistencija antitijela IgG na virus rubeole od 6. do 12. mjeseca starosti (barem dva uzorka sa sličnom koncentracijom IgG).

Laboratorijske rezultate treba tumačiti u skladu sa statusom cijepljenja.

Epidemiološki kriteriji

Svako dojenče ili mrtvorođenče čijoj se majci laboratorijski dokaže infekcija rubeolom tijekom trudnoće (vertikalni prijenos s čovjeka na čovjeka).

Klasifikacija slučajeva kongenitalne rubeole

A. Moguć slučaj N.P.

B. Vjerojatan slučaj Svako mrtvorođenče ili dojenče koje nije testirano ILI su laboratorijski rezultati negativni, s najmanje jednim od sljedeća dva kriterija: — epidemiološka veza I najmanje jedna bolest navedena u kliničkim kriterijima kategorije „A” za CRS; — ispunjeni klinički kriteriji za CRS.

C. Potvrđen slučaj Svako mrtvorođenče koje ispunjava laboratorijske kriterije ILI Svako dojenče koje ispunjava kliničke kriterije I najmanje jedan od sljedeća dva kriterija: — epidemiološka veza; — najmanje jedno od stanja navedenih u kliničkim kriterijima kategorije „A” za CRS.

3.38. ENTERITIS UZROKOVAN BAKTERIJOM RODA SALMONELLA

Klinički kriteriji

Svaka osoba s najmanje jednim od sljedeća četiri simptoma:

— proljev;

— visoka temperatura;

— bol u abdomenu;

— povraćanje.

Laboratorijski kriteriji

Najmanje jedan od sljedeća dva kriterija:

— izolacija bakterije roda Salmonella (osim Salmonella Typhi ili Salmonella Paratyphi) iz kliničkog uzorka;

— detekcija nukleinske kiseline bakterije roda Salmonella (osim Salmonella Typhi ili Salmonella Paratyphi) u kliničkom uzorku.

Napomena: Testiranje osjetljivosti na antimikrobna sredstva za bakteriju Salmonella enterica trebalo bi provesti na reprezentativnom podskupu izolata.

Epidemiološki kriteriji

Najmanje jedna od sljedećih pet epidemioloških veza:

— prijenos s čovjeka na čovjeka;

— izloženost zajedničkom izvoru;

— prijenos sa životinje na čovjeka;

— izloženost kontaminiranoj hrani/vodi za piće;

— izloženost u okolišu.

Klasifikacija slučajeva

A. Moguć slučaj N.P.

B. Vjerojatan slučaj Svaka osoba koja ispunjava kliničke kriterije i ima epidemiološku vezu

C. Potvrđen slučaj Svaka osoba koja ispunjava kliničke i laboratorijske kriterije

Napomena: Ako nacionalni sustav nadzora ne obuhvaća kliničke simptome, svi laboratorijski potvrđeni pojedinci trebaju se za potrebe prijavljivanja smatrati potvrđenim slučajevima.

Antimikrobna rezistencija

O rezultatima testiranja osjetljivosti na antimikrobna sredstva mora se izvijestiti u skladu s metodama i kriterijima koje su dogovorili ECDC i države članice kako su navedeni u protokolu EU-a za usklađeno praćenje antimikrobne rezistencije u ljudskim izolatima bakterija vrsta Salmonella i Campylobacter (16).

3.39. TEŠKI AKUTNI RESPIRATORNI SINDROM [SARS]

Klinički kriteriji

Svaka osoba s visokom temperaturom ili s visokom temperaturom u anamnezi

I

Najmanje jedan od sljedeća tri simptoma:

— kašalj;

— napor pri disanju;

— otežano disanje.

I

Najmanje jedan od sljedeća četiri kriterija:

— radiološki dokaz upale pluća;

— radiološki dokaz akutnog respiratornog distres sindroma;

— obdukcijski nalaz upale pluća;

— obdukcijski nalaz akutnog respiratornog distres sindroma.

I

Nema druge moguće dijagnoze koja bi mogla u potpunosti objasniti bolest.

Laboratorijski kriteriji

Laboratorijski kriteriji za potvrdu slučaja

Najmanje jedan od sljedeća tri kriterija:

— izolacija virusa u kulturi stanica iz bilo kojeg kliničkog uzorka i identifikacija virusa SARS-CoV primjenom metode kao što je RT-PCR;

— detekcija nukleinske kiseline virusa SARS-CoV u najmanje jednom od sljedeća tri slučaja: — najmanje dva različita klinička uzorka (npr. bris nazofarinksa i stolica); — isti klinički uzorak prikupljen u dva ili više navrata tijekom trajanja bolesti (npr. sekvencijski nazofaringealni aspirati); — dva različita testa ili ponovljeni RT-PCR koristeći novi RNA ekstrakt iz originalnog kliničkog uzorka prilikom svakog testiranja;

— odgovor specifičnih antitijela na virus SARS-CoV utvrđen na jedan od sljedeća dva načina: — serokonverzija utvrđena testom ELISA ili IFA u akutnom i rekonvalescentnom serumu, testiranima istodobno (parni serumi); — četverostruki ili veći porast titra antitijela u akutnom i rekonvalescentnom serumu, testiranima istodobno (parni serumi).

Laboratorijski kriteriji za vjerojatan slučaj:

Najmanje jedan od sljedeća dva kriterija:

— jedan pozitivan test antitijela na virus SARS-CoV;

— pozitivan rezultat PCR-a za SARS-CoV u jednom kliničkom uzorku i jednom testu.

Epidemiološki kriteriji

Najmanje jedan od sljedeća tri kriterija:

— svaka osoba s najmanje jednim od sljedeća tri simptoma: — zaposlena na radnom mjestu povezanom s povećanim rizikom od izloženosti virusu SARS-CoV (npr. zaposlenici laboratorija koji rade sa živim virusom SARS-CoV i virusima koji su slični virusu SARS-CoV ili koji pohranjuju kliničke uzorke inficirane virusom SARS-CoV; osobe koje su u kontaktu s divljim ili drugim životinjama za koje se smatra da su rezervoari virusa SARS-CoV, s njihovim ekskretima ili sekretima itd.); — bliski kontakt (17) s osobom/osobama kojima je SARS potvrđen ili su u fazi pretraga na SARS; — putovanje ili prebivanje na području zahvaćenom epidemijom SARS-a;

— dva ili više zdravstvenih djelatnika (18) iz iste jedinice zdravstvene skrbi s klinički dokazanim SARS-om, kod kojih je do bolesti došlo u istom desetodnevnom razdoblju;

— tri ili više osoba (zdravstveni djelatnici i/ili pacijenti i/ili posjetitelji) s klinički dokazanim SARS-om, kod kojih je do bolesti došlo u istom desetodnevnom razdoblju i koji su epidemiološki povezani s istom zdravstvenom ustanovom.

Klasifikacija slučajeva za razdoblje između epidemija

Primjenjuje se i tijekom epidemije u nezahvaćenim zemljama ili područjima

A. Moguć slučaj Svaka osoba koja ispunjava kliničke kriterije i ima epidemiološku vezu

B. Vjerojatan slučaj Svaka osoba koja ispunjava kliničke kriterije, ima epidemiološku vezu i ispunjava laboratorijske kriterije za vjerojatan slučaj

C. Nacionalno potvrđen slučaj Svaka osoba koja ispunjava kliničke i laboratorijske kriterije za potvrdu slučaja, ako je testiranje provedeno u nacionalnom referentnom laboratoriju

D. Potvrđen slučaj Svaka osoba koja ispunjava kliničke i laboratorijske kriterije za potvrdu slučaja, ako je testiranje provedeno u referentnom laboratoriju Svjetske zdravstvene organizacije (WHO) za verifikaciju SARS-a

Klasifikacija slučajeva tijekom epidemije

Primjenjuje se tijekom epidemije u zemlji/na području gdje je tijekom epidemije barem jedna osoba laboratorijski potvrđena od strane referentnog laboratorija Svjetske zdravstvene organizacije (WHO) za verifikaciju SARS-a

A. Moguć slučaj Svaka osoba koja ispunjava kliničke kriterije

B. Vjerojatan slučaj Svaka osoba koja ispunjava kliničke kriterije i ima epidemiološku vezu s nacionalno potvrđenim slučajem ili potvrđenim slučajem

C. Nacionalno potvrđen slučaj Svaka osoba koja ispunjava kliničke i laboratorijske kriterije za potvrdu slučaja, ako je testiranje provedeno u nacionalnom referentnom laboratoriju

D. Potvrđen slučaj Jedan od sljedeća tri slučaja: — svaka osoba koja ispunjava kliničke i laboratorijske kriterije za potvrdu slučaja, ako je testiranje provedeno u referentnom laboratoriju Svjetske zdravstvene organizacije (WHO) za verifikaciju SARS-a; — svaki nacionalno potvrđen slučaj s utvrđenom epidemiološkom vezom s lancem prijenosa, ako je barem jedan slučaj neovisno verificiran od strane referentnog laboratorija Svjetske zdravstvene organizacije (WHO) za verifikaciju SARS-a; — svaka osoba koja ispunjava kliničke kriterije i laboratorijske kriterije za vjerojatan slučaj, s utvrđenom epidemiološkom vezom s lancem prijenosa, ako je barem jedan slučaj neovisno verificiran od strane referentnog laboratorija Svjetske zdravstvene organizacije (WHO) za verifikaciju SARS-a.

3.40. INFEKCIJA BAKTERIJOM VRSTE E. COLI KOJA PROIZVODI TOKSIN SHIGA/VEROCITOKSIN (STEC/VTEC), UKLJUČUJUĆI HEMOLITIČKI UREMIJSKI SINDROM (HUS)

Klinički kriteriji

Proljev koji izaziva STEC/VTEC

Svaka osoba s najmanje jednim od sljedeća dva simptoma:

— proljev;

— bol u abdomenu.

HUS:

Svaka osoba s akutnim zatajenjem bubrega i najmanje jednim od sljedeća dva simptoma:

— mikroangiopatska hemolitička anemija;

— trombocitopenija.

Laboratorijski kriteriji

Najmanje jedan od sljedeća četiri kriterija:

— izolacija/kultivacija bakterije Escherichia coli koja proizvodi toksin shiga/verocitoksin ili prenosi gen(e) stx1/vtx1 ili stx2/vtx2;

— izolacija bakterije Escherichia coli O157 koja ne fermentira sorbitol (bez traženja toksina ili gena koji proizvode toksin);

— izravna detekcija nukleinske kiseline gena stx1/vtx1 ili stx2/vtx2;

— izravna detekcija slobodnog toksina shiga/verocitoksina u stolici.

Sljedeći laboratorijski kriterij za potvrdu toksina STEC/VTEC može se primijeniti samo za HUS:

— odgovor serotip-specifičnih antitijela na bakteriju Escherichia coli (LPS)

Epidemiološki kriteriji

Najmanje jedna od sljedećih pet epidemioloških veza:

— prijenos s čovjeka na čovjeka;

— izloženost zajedničkom izvoru;

— prijenos sa životinje na čovjeka;

— izloženost kontaminiranoj hrani/vodi za piće;

— izloženost u okolišu.

Klasifikacija slučajeva

A. Moguć slučaj HUS-a povezanog sa STEC-om Svaka osoba koja ispunjava kliničke kriterije za HUS

B. Vjerojatan slučaj STEC-a/VTEC-a Svaka osoba koja ispunjava kliničke kriterije i ima epidemiološku vezu

C. Potvrđen slučaj STEC-a/VTEC-a Svaka osoba koja ispunjava kliničke i laboratorijske kriterije

Napomena: Ako nacionalni sustav nadzora ne obuhvaća kliničke simptome, svi laboratorijski potvrđeni pojedinci trebaju se za potrebe prijavljivanja smatrati potvrđenim slučajevima.

3.41. ŠIGELOZA

Klinički kriteriji

Svaka osoba s najmanje jednim od sljedeća četiri simptoma:

— proljev;

— visoka temperatura;

— povraćanje;

— bol u abdomenu.

Laboratorijski kriteriji

Za potvrđen slučaj:

— izolacija bakterija Shigella spp. iz kliničkog uzorka

Za vjerojatan slučaj:

— detekcija nukleinske kiseline bakterija Shigella spp. u kliničkom uzorku

Napomena: Ako je moguće, za bakteriju Shigella trebalo bi provesti testiranje osjetljivosti na antimikrobna sredstva

Epidemiološki kriteriji

Najmanje jedna od sljedeće četiri epidemiološke veze:

— prijenos s čovjeka na čovjeka;

— izloženost zajedničkom izvoru;

— izloženost kontaminiranoj hrani/vodi za piće;

— izloženost u okolišu.

Klasifikacija slučajeva

A. Moguć slučaj N.P.

B. Vjerojatan slučaj Svaka osoba koja ispunjava kliničke kriterije i ima epidemiološku vezu ILI Svaka osoba koja ispunjava kliničke kriterije i laboratorijske kriterije za vjerojatan slučaj

C. Potvrđen slučaj Svaka osoba koja ispunjava kliničke kriterije i laboratorijske kriterije za potvrđen slučaj

Napomena: Ako nacionalni sustav nadzora ne obuhvaća kliničke simptome, svi laboratorijski potvrđeni pojedinci trebaju se za potrebe prijavljivanja smatrati potvrđenim slučajevima.

Antimikrobna rezistencija

O rezultatima testiranja osjetljivosti na antimikrobna sredstva mora se izvijestiti u skladu s metodama i kriterijima koje su dogovorili ECDC i države članice.

3.42. VELIKE BOGINJE

Klinički kriteriji

Svaka osoba s najmanje jednim od sljedeća dva simptoma:

— visoka temperatura

I

Osip koji karakteriziraju vezikule ili čvrste pustule istog razvojnog stadija i centrifugalne distribucije

— atipični oblici bolesti definirani kao najmanje jedan od sljedeća četiri oblika: — hemoragijske lezije; — plosnate mekane lezije koje se ne razvijaju u vezikule; — variola bez erupcije; — blaži oblik.

Laboratorijski kriteriji

Laboratorijski kriteriji za potvrdu slučaja

Najmanje jedan od sljedeća dva laboratorijska testa:

— izolacija velikih boginja (virusa variole) iz kliničkog uzorka, nakon koje slijedi sekvenciranje (samo ovlašteni laboratoriji P4);

— detekcija nukleinske kiseline virusa variole u kliničkom uzorku, nakon koje slijedi sekvenciranje.

Laboratorijske rezultate treba tumačiti u skladu sa statusom cijepljenja.

Laboratorijski kriteriji za vjerojatan slučaj

— identifikacija čestica virusa ortopoks elektronskom mikroskopijom (EM)

Epidemiološki kriteriji

Najmanje jedna od sljedeće dvije epidemiološke veze:

— prijenos s čovjeka na čovjeka;

— izloženost u laboratoriju (ako postoji mogućnost izloženosti virusu variole).

Klasifikacija slučajeva

A. Moguć slučaj Svaka osoba koja ispunjava kliničke kriterije

B. Vjerojatan slučaj Svaka osoba koja ispunjava kliničke kriterije i najmanje jedan od sljedeća dva kriterija: — epidemiološka veza s potvrđenim slučajem bolesti kod čovjeka s prijenosom s čovjeka na čovjeka; — ispunjeni laboratorijski kriteriji za vjerojatan slučaj.

C. Potvrđen slučaj Svaka osoba koja ispunjava laboratorijske kriterije za potvrdu slučaja Tijekom epidemije: svaka osoba koja ispunjava kliničke kriterije i ima epidemiološku vezu

3.43. SIFILIS

Klinički kriteriji

Primarni sifilis

Svaka osoba s jednim ili više čankira (čireva), najčešće bezbolnih, na genitalnom, perinealnom ili analnom području, na sluznici usta ili ždrijela ili drugdje izvan genitalnog područja

Sekundarni sifilis

Svaka osoba s najmanje jednim od sljedećih pet simptoma:

— difuzni makulo-papulozni osip koji često zahvaća dlanove i stopala;

— generalizirana limfadenopatija;

— condyloma lata (široki, plosnati kondilomi);

— enantem;

— difuzna alopecija.

Rani latentni sifilis (< 1 godine)

Bez simptoma i prisutnost simptoma kompatibilnih sa simptomima ranog stadija sifilisa zabilježena u anamnezi u zadnjih 12 mjeseci.

Okularne i neurološke manifestacije mogu se pojaviti u svakoj fazi sifilisa.

Za slučajeve kasnog latentnog sifilisa (> 1 godine) ne provodi se nadzor EU-a/EEA-e.

Laboratorijski kriteriji

Najmanje jedan od sljedećih kriterija:

— dokaz bakterije Treponema pallidum u eksudatima lezija ili tkivima s pomoću mikroskopskog pregleda u tamnom polju;

— dokaz bakterije Treponema pallidum u eksudatima lezija ili tkivima testom DFA;

— dokaz bakterije Treponema u eksudatima lezija ili tkivima tehnikom amplifikacije nukleinske kiseline (NAAT);

— detekcija antitijela na bakteriju Treponema pallidum testovima probira (TPHA, TPPA ili EIA) I dodatna detekcija antitijela TP-IgM (npr. testovima IgM- ELISA ili imunoblot ili 19S-IgMFTA- abs) ILI antitijela ne-TP (npr. RPR, VDRL).

Epidemiološki kriteriji

Primarni/sekundarni sifilis

Epidemiološka veza prijenosom s čovjeka na čovjeka (spolni kontakt)

Rani latentni sifilis

Epidemiološka veza prijenosom s čovjeka na čovjeka (spolni kontakt) u zadnjih 12 mjeseci

Klasifikacija slučajeva

A. Moguć slučaj N.P.

B. Vjerojatan slučaj Svaka osoba koja ispunjava kliničke kriterije i ima epidemiološku vezu

C. Potvrđen slučaj Svaka osoba koja ispunjava laboratorijske kriterije za potvrdu slučaja

3.44. KONGENITALNI SIFILIS

Klinički kriteriji

Svako dijete mlađe od 2 godine s barem jednim od sljedećih deset simptoma:

— hepatosplenomegalija;

— mukokutane lezije;

— condyloma lata (široki, plosnati kondilomi);

— perzistentni rinitis;

— žutica;

— pseudoparaliza (uzrokovana periostitisom i osteohondritisom);

— zahvaćenost središnjeg živčanog sustava;

— anemija;

— nefrotički sindrom;

— pothranjenost.

Laboratorijski kriteriji

Laboratorijski kriteriji za potvrdu slučaja

Najmanje jedan od sljedeća tri kriterija:

— dokaz bakterije Treponema pallidum u pupkovini, placenti, nosnom iscjetku ili kožnim lezijama s pomoću mikroskopskog pregleda u tamnom polju;

— dokaz bakterije Treponema pallidum u pupkovini, placenti, nosnom iscjetku ili kožnim lezijama testom DFA-TP;

— detekcija specifičnih antitijela IgM (FTA-abs, EIA) na bakteriju Treponema pallidum.

I reaktivni netreponemski test (VDRL, RPR) u serumu djeteta

Laboratorijski kriteriji za vjerojatan slučaj

Najmanje jedan od sljedeća tri kriterija:

— rezultat reaktivnog testa VDRL u cerebrospinalnoj tekućini (test VDRL-CSF);

— reaktivni ne-treponemski i treponemski serološki testovi u majčinu serumu;

— titar netreponemskih antitijela dojenčeta četverostruko ili više od četverostruko je veći od titra antitijela u majčinu serumu.

Epidemiološki kriteriji

Svako dojenče za koje postoji epidemiološka veza prijenosom s čovjeka na čovjeka (vertikalni prijenos)

Klasifikacija slučajeva

A. Moguć slučaj N.P.

B. Vjerojatan slučaj Svako dojenče ili dijete koja ispunjava kliničke kriterije i najmanje jedan od sljedeća dva kriterija: — epidemiološka veza; — ispunjeni laboratorijski kriteriji za vjerojatan slučaj.

C. Potvrđen slučaj Svako dojenče koje ispunjava laboratorijske kriterije za potvrdu slučaja

3.45. TETANUS

Klinički kriteriji

Svaka osoba kod koje su se akutno pojavila najmanje dva od sljedeća tri simptoma:

— bolne kontrakcije mišića, primarno mišića vilice i vrata, koje dovode do spazma lica poznatog kao trizmus i risus sardonicus;

— bolne kontrakcije mišića trupa;

— generalizirani spazmi, često položaj opistotonus.

Laboratorijski kriteriji N.P.

Epidemiološki kriteriji N.P.

Klasifikacija slučajeva

A. Moguć slučaj N.P.

B. Vjerojatan slučaj Svaka osoba koja ispunjava kliničke kriterije i nema druge, vjerojatnije dijagnoze.

C. Potvrđen slučaj N.P.

3.46. VIRUSNI ENCEFALITIS KOJI PRENOSE KRPELJI

Klinički kriteriji

Svaka osoba s simptomima upale središnjeg živčanog sustava (npr. meningitis, meningoencefalitis, encefalomijelitis, encefaloradikulitis).

Laboratorijski kriteriji (19)

Laboratorijski kriteriji za potvrdu slučaja:

Najmanje jedan od sljedećih pet kriterija:

— antitijela IgM i IgG specifična za virus TBE, u krvi;

— antitijela IgM specifična za virus TBE, u cerebrospinalnoj tekućini;

— serokonverzija ili četverostruki porast titra antitijela specifičnih za virus TBE u uparenim uzorcima seruma;

— detekcija nukleinske kiseline virusa TBE u kliničkom uzorku;

— izolacija virusa TBE iz kliničkog uzorka.

Laboratorijski kriteriji za vjerojatan slučaj:

Detekcija antitijela IgM na virus TBE u jednom uzorku seruma

Epidemiološki kriteriji

Izloženost zajedničkom izvoru (nepasterizirani mliječni proizvodi)

Klasifikacija slučajeva

A. Moguć slučaj N.P.

B. Vjerojatan slučaj Svaka osoba koja ispunjava kliničke kriterije i laboratorijske kriterije za vjerojatan slučaj ILI Svaka osoba koja ispunjava kliničke kriterije i ima epidemiološku vezu

C. Potvrđen slučaj Svaka osoba koja ispunjava kliničke i laboratorijske kriterije za potvrdu slučaja

Napomena: Serološke rezultate treba tumačiti prema prethodnoj izloženosti drugim infekcijama uzrokovanih flavivirusom i prema statusu cijepljenja protiv flavivirusa. Potvrđeni slučajevi u takvim situacijama trebali bi se ocjenjivati analizom neutralizacije seruma ili drugim odgovarajućim analizama.

3.47. KONGENITALNA TOKSOPLAZMOZA

Klinički kriteriji

Nisu relevantni za primjenu u nadzoru

Laboratorijski kriteriji

Najmanje jedan od sljedeća četiri kriterija:

— dokaz organizma Toxoplasma gondii u tjelesnim tkivima ili tekućinama;

— detekcija nukleinske kiseline organizma Toxoplasma gondii u kliničkom uzorku;

— odgovor specifičnih antitijela na organizam Toxoplasma gondii (IgM, IgG, IgA) u novorođenčeta;

— trajno stabilni titri antitijela IgG na organizam Toxoplasma gondii u dojenčeta (dobi < 12 mjeseci).

Epidemiološki kriteriji N.P.

Klasifikacija slučajeva

A. Moguć slučaj N.P.

B. Vjerojatan slučaj N.P.

C. Potvrđen slučaj Svako dojenče koje ispunjava laboratorijske kriterije

3.48. TRIHINELOZA

Klinički kriteriji

Svaka osoba kod koje su prisutna najmanje tri od sljedećih šest simptoma:

— visoka temperatura;

— osjetljivost i bol u mišićima;

— proljev;

— edem lica;

— eozinofilija;

— subkonjunktivne hemoragije, hemoragije pod noktima i hemoragije mrežnice.

Laboratorijski kriteriji

Najmanje jedan od sljedeća dva kriterija:

— dokaz larvi Trichinella u uzorku tkiva dobivenom biopsijom mišića;

— odgovor specifičnih antitijela na larve Trichinella (test IFA, ELISA ili Western Blot).

Epidemiološki kriteriji

Najmanje jedna od sljedeće dvije epidemiološke veze:

— izloženost kontaminiranoj hrani (meso);

— izloženost zajedničkom izvoru.

Klasifikacija slučajeva

A. Moguć slučaj N.P.

B. Vjerojatan slučaj Svaka osoba koja ispunjava kliničke kriterije i ima epidemiološku vezu

C. Potvrđen slučaj Svaka osoba koja ispunjava kliničke i laboratorijske kriterije

Napomena: Ako nacionalni sustav nadzora ne obuhvaća kliničke simptome, svi laboratorijski potvrđeni pojedinci trebaju se za potrebe prijavljivanja smatrati potvrđenim slučajevima.

3.49. TUBERKULOZA

Klinički kriteriji

Svaka osoba koja ispunjava jedan od sljedeća dva uvjeta:

— znakovi, simptomi i/ili radiološki nalazi koji upućuju na aktivnu tuberkulozu bilo koje lokalizacije I

— odluka liječnika da osobu liječi punom antituberkuloznom terapijom

ILI

Slučaj otkriven poslije smrti s patološkim nalazom aktivne tuberkuloze za koju bi bila indicirana terapija antituberkuloticima da je bolest otkrivena prije smrti bolesnika.

Laboratorijski kriteriji

Laboratorijski kriteriji za potvrdu slučaja

Najmanje jedan od sljedeća dva kriterija:

— izolacija kompleksa Mycobacterium tuberculosis (osim soja BCG izMycobacterium bovisa) iz bilo kojeg kliničkog uzorka;

— detekcija nukleinske kiseline kompleksa Mycobacterium tuberculosis u kliničkom uzorku I pozitivan mikroskopski nalaz na acidorezistentne bacile ili pozitivan nalaz dobiven jednakovrijednom metodom fluorescentnog bojenja bacila uz primjenu svjetlosnog mikroskopa.

Laboratorijski kriteriji za vjerojatan slučaj

Najmanje jedan od sljedeća tri kriterija:

— pozitivan mikroskopski nalaz na acidorezistentne bacile ili pozitivan nalaz dobiven jednakovrijednom metodom fluorescentnog bojenja bacila uz primjenu svjetlosnog mikroskopa;

— detekcija nukleinske kiseline kompleksa Mycobacterium tuberculosis u kliničkom uzorku;

— histološki nalaz granuloma.

Epidemiološki kriteriji N.P.

Klasifikacija slučajeva

A. Moguć slučaj Svaka osoba koja ispunjava kliničke kriterije

B. Vjerojatan slučaj Svaka osoba koja ispunjava kliničke kriterije i laboratorijske kriterije za vjerojatan slučaj

C. Potvrđen slučaj Svaka osoba koja ispunjava kliničke i laboratorijske kriterije za potvrdu slučaja

Antimikrobna rezistencija

O rezultatima testiranja osjetljivosti na antimikrobna sredstva mora se izvijestiti u skladu s metodama i kriterijima koje su dogovorili ECDC i države članice kako su ih utvrdile Europska mreža referentnih laboratorija za tuberkulozu i Europska mreža za nadzor tuberkuloze (20).

3.50. TULAREMIJA

Klinički kriteriji

Svaka osoba koja ima najmanje jedan od sljedećih kliničkih oblika:

Ulceroglandularna tularemija — kožni ulkus I — regionalna limfadenopatija

Glandularna tularemija — povećani i bolni limfni čvorovi bez vidljivog ulkusa

Okuloglandularna tularemija — konjunktivitis I — regionalna limfadenopatija

Orofaringealna tularemija — cervikalna limfadenopatija I najmanje jedan od sljedeća tri simptoma: — stomatitis; — faringitis; — tonzilitis.

Intestinalna tularemija Najmanje jedan od sljedeća tri simptoma: — bol u abdomenu; — povraćanje; — proljev.

Plućna tularemija — upala pluća

Tifoidna tularemija Najmanje jedan od sljedeća dva simptoma: — visoka temperatura bez ranih lokalnih znakova i simptoma; — septikemija.

Laboratorijski kriteriji

Najmanje jedan od sljedeća tri kriterija:

— izolacija bakterije Francisella tularensis iz kliničkog uzorka;

— detekcija nukleinske kiseline bakterije Francisella tularensis u kliničkom uzorku;

— odgovor specifičnih antitijela na bakteriju Francisella tularensis.

Epidemiološki kriteriji

Najmanje jedna od sljedeće tri epidemiološke veze:

— izloženost zajedničkom izvoru;

— prijenos sa životinje na čovjeka;

— izloženost kontaminiranoj hrani/vodi za piće.

Klasifikacija slučajeva

A. Moguć slučaj N.P.

B. Vjerojatan slučaj Svaka osoba koja ispunjava kliničke kriterije i ima epidemiološku vezu

C. Potvrđen slučaj Svaka osoba koja ispunjava kliničke i laboratorijske kriterije

3.51. TIFUSNA I PARATIFUSNA GROZNICA

Klinički kriteriji

Svaka osoba s najmanje jednim od sljedeća dva simptoma:

— pojava trajne visoke temperature ILI

— najmanje dva od sljedeća četiri simptoma: — glavobolja; — relativna bradikardija; — neproduktivni kašalj; — proljev, konstipacija, nelagoda ili bol u abdomenu.

Laboratorijski kriteriji

Najmanje jedan od sljedeća dva kriterija:

— izolacija bakterije Salmonella typhi ili paratyphi iz kliničkog uzorka;

— detekcija nukleinske kiseline bakterije Salmonella typhi ili paratyphi u kliničkom uzorku.

Epidemiološki kriteriji

Najmanje jedna od sljedeće tri epidemiološke veze:

— izloženost zajedničkom izvoru;

— prijenos s čovjeka na čovjeka;

— izloženost kontaminiranoj hrani/vodi za piće.

Klasifikacija slučajeva

A. Moguć slučaj N.P.

B. Vjerojatan slučaj Svaka osoba koja ispunjava kliničke kriterije i ima epidemiološku vezu

C. Potvrđen slučaj Svaka osoba koja ispunjava kliničke i laboratorijske kriterije

Napomena: Ako nacionalni sustav nadzora ne obuhvaća kliničke simptome, svi laboratorijski potvrđeni pojedinci trebaju se za potrebe prijavljivanja smatrati potvrđenim slučajevima.

3.52. VIRUSNE HEMORAGIJSKE GROZNICE (VHF)

Klinički kriteriji

Svaka osoba s najmanje jednim od sljedeća dva simptoma:

— visoka temperatura;

— hemoragijske manifestacije različitih oblika koje mogu dovesti do višestrukog zatajivanja organa.

Laboratorijski kriteriji

Najmanje jedan od sljedeća dva kriterija:

— izolacija specifičnog virusa iz kliničkog uzorka;

— detekcija nukleinske kiseline specifičnog virusa u kliničkom uzorku i genotipizacija.

Epidemiološki kriteriji

Najmanje jedan od sljedećih kriterija:

— putovanje u zadnjih 21 dan na područje za koje se zna ili vjeruje da je u njemu bilo pojave slučajeva virusne hemoragijske groznice;

— kontakt u zadnjih 21 dan s vjerojatnim ili potvrđenim slučajem virusne hemoragijske groznice (VHF) kod kojeg je bolest nastupila u zadnjih 6 mjeseci.

Klasifikacija slučajeva

A. Moguć slučaj N.P.

B. Vjerojatan slučaj Svaka osoba koja ispunjava kliničke kriterije i ima epidemiološku vezu

C. Potvrđen slučaj Svaka osoba koja ispunjava kliničke i laboratorijske kriterije

3.53. INFEKCIJA VIRUSOM ZAPADNOG NILA

Klinički kriteriji

Najmanje jedan od sljedeća tri simptoma:

— svaka osoba koja ima visoku temperaturu;

— encefalitis;

— meningitis.

Laboratorijski kriteriji

Laboratorijski test za potvrdu slučaja

Najmanje jedan od sljedeća četiri kriterija:

— izolacija virusa Zapadnog Nila iz krvi ili cerebrospinalne tekućine;

— detekcija nukleinske kiseline virusa Zapadnog Nila u krvi ili cerebrospinalnoj tekućini;

— odgovor antitijela (IgM) specifičnih za virus Zapadnog Nila u cerebrospinalnoj tekućini;

— visok titar IgM antitijela na virus Zapadnog Nila I detekcija IgG antitijela na virus Zapadnog Nila I potvrda neutralizacijom.

Laboratorijski test za vjerojatan slučaj

Odgovor specifični antitijela na virus Zapadnog Nila u serumu

Laboratorijske rezultate treba tumačiti u skladu sa statusom cijepljenja protiv flavivirusa

Epidemiološki kriteriji

Najmanje jedna od sljedeće dvije epidemiološke veze:

— prijenos sa životinje na čovjeka (stalni ili kraći boravak na područjima gdje je virus Zapadnog Nila endemičan kod konja ili ptica odnosno izloženost komarcima na tim područjima);

— prijenos s čovjeka na čovjeka (vertikalni prijenos, transfuzija krvi, transplantati).

Klasifikacija slučajeva

A. Moguć slučaj N.P.

B. Vjerojatan slučaj Svaka osoba koja ispunjava kliničke kriterije I najmanje jedan od sljedeća dva kriterija: — epidemiološka veza; — laboratorijski test za vjerojatan slučaj.

C. Potvrđen slučaj Svaka osoba koja ispunjava laboratorijske kriterije za potvrdu slučaja

Napomena: Serološke rezultate treba tumačiti prema prethodnoj izloženosti drugim infekcijama uzrokovanih flavivirusom i prema statusu cijepljenja protiv flavivirusa. Potvrđeni slučajevi u takvim situacijama trebali bi se ocjenjivati analizom neutralizacije seruma ili drugim odgovarajućim analizama.

3.54. ŽUTA GROZNICA

Klinički kriteriji

Svaka osoba koja ima visoku temperaturu

I

Najmanje jedan od sljedeća dva simptoma:

— žutica;

— generalizirane hemoragije.

Laboratorijski kriteriji

Najmanje jedan od sljedećih pet kriterija:

— izolacija virusa žute groznice iz kliničkog uzorka;

— detekcija nukleinske kiseline virusa žute groznice;

— detekcija antigena virusa žute groznice;

— odgovor specifičnih antitijela na virus žute groznice;

— dokaz tipičnih histopatoloških lezija jetre na obdukciji.

Epidemiološki kriteriji

Putovanje u zadnjih tjedan dana na područje za koje se zna ili vjeruje da je u njemu bilo slučajeva žute groznice

Klasifikacija slučajeva

A. Moguć slučaj N.P.

B. Vjerojatan slučaj Svaka osoba koja ispunjava kliničke kriterije i ima epidemiološku vezu

C. Potvrđen slučaj Svaka osoba koja ispunjava kliničke i laboratorijske kriterije i nije nedavno cijepljena U slučaju nedavnog cijepljenja, svaka osoba kod koje je detektiran divlji soj virusa žute groznice

Napomena: Serološke rezultate treba tumačiti prema prethodnoj izloženosti drugim infekcijama uzrokovanih flavivirusom i prema statusu cijepljenja protiv flavivirusa. Potvrđeni slučajevi u takvim situacijama trebali bi se ocjenjivati analizom neutralizacije seruma ili drugim odgovarajućim analizama.

3.55. ENTERITIS UZROKOVAN BAKTERIJOM VRSTE YERSINIA ENTEROCOLITICA ILI YERSINIA PSEUDOTUBERCULOSIS

Klinički kriteriji

Svaka osoba s najmanje jednim od sljedećih pet simptoma:

— visoka temperatura;

— proljev;

— povraćanje;

— bol u abdomenu (pseudoapendicitis);

— rektalni tenezmi.

Laboratorijski kriteriji

Najmanje jedan od sljedeća dva kriterija:

— izolacija ljudske patogene bakterije Yersinia enterocolitice ili Yersinia pseudotuberculosis iz kliničkog uzorka;

— detekcija virulentnih gena bakterije Y. enterocolitica ili Y. pseudotuberculosis u kliničkom uzorku.

Epidemiološki kriteriji

Najmanje jedna od sljedeće četiri epidemiološke veze:

— prijenos s čovjeka na čovjeka;

— izloženost zajedničkom izvoru;

— prijenos sa životinje na čovjeka;

— izloženost kontaminiranoj hrani.

Klasifikacija slučajeva

A. Moguć slučaj N.P.

B. Vjerojatan slučaj Svaka osoba koja ispunjava kliničke kriterije i ima epidemiološku vezu

C. Potvrđen slučaj Svaka osoba koja ispunjava kliničke i laboratorijske kriterije

Napomena: Ako nacionalni sustav nadzora ne obuhvaća kliničke simptome, svi laboratorijski potvrđeni pojedinci trebaju se za potrebe prijavljivanja smatrati potvrđenim slučajevima.

3.56. BOLEST VIRUSA ZIKA

Klinički kriteriji

— Osoba koja ima osip

Laboratorijski kriteriji

A. Potvrđen slučaj

Najmanje jedan od sljedećih kriterija:

— detekcija nukleinske kiseline virusa zika u kliničkom uzorku;

— detekcija antigena virusa zika u kliničkom uzorku;

— izolacija virusa zika iz kliničkog uzorka;

— detekcija antitijela IgM specifičnih za virus zika u uzorku/uzorcima seruma I potvrda neutralizacijskim testom;

— serokonverzija ili četverostruki porast titra antitijela specifičnih za virus zika u uparenim uzorcima seruma.

B. Vjerojatan slučaj

— detekcija antitijela IgM specifičnih za virus zika u jednom uzorku seruma

Epidemiološki kriteriji

Putovanje na područje na kojem je zabilježen aktivan prijenos virusa zika u razdoblju od dva tjedna prije nastupanja simptoma ili boravak na tom području u tom razdoblju

ILI

Spolni kontakt s osobom koja je nedavno bila izložena virusu zika ili kod koje je potvrđena infekcija virusom zika

Klasifikacija slučajeva

A. Moguć slučaj N.P.

B. Vjerojatan slučaj Osoba koja ispunjava kliničke i epidemiološke kriterije te laboratorijske kriterije za vjerojatan slučaj

C. Potvrđen slučaj Osoba koja ispunjava laboratorijske kriterije za potvrđen slučaj

Napomena: Serološke rezultate treba tumačiti prema prethodnoj izloženosti drugim infekcijama uzrokovanih flavivirusom i prema statusu cijepljenja protiv flavivirusa. Potvrđeni slučajevi u takvim situacijama trebali bi se ocjenjivati analizom neutralizacije seruma ili drugim odgovarajućim analizama.

3.57. KONGENITALNA BOLEST VIRUSA ZIKA

Klinički kriteriji

— Dojenče ili fetus s mikrocefalijom ili intrakranijalnim kalcifikacijama ili drugim anomalijama središnjeg živčanog sustava.

Laboratorijski kriteriji

A. Potvrđen slučaj

— detekcija nukleinske kiseline virusa zika u kliničkom uzorku;

— detekcija antigena virusa zika u kliničkom uzorku;

— izolacija virusa zika iz kliničkog uzorka;

— detekcija IgM antitijela specifičnih za virus zika u serumu, cerebrospinalnoj tekućini ili amnionskoj tekućini.

Epidemiološki kriteriji

Majci je tijekom trudnoće potvrđena infekcija virusom zika.

Klasifikacija slučajeva

A. Vjerojatan slučaj Dojenče ili fetus koji ispunjava kliničke kriterije i ima epidemiološku vezu.

B. Potvrđen slučaj Dojenče ili fetus koji ispunjava kliničke kriterije i laboratorijske kriterije.

4. DEFINICIJE SLUČAJEVA POSEBNIH ZDRAVSTVENIH PITANJA

4.1. OPĆA DEFINICIJA SLUČAJA NOZOKOMIJALNE INFEKCIJE (ILI „INFEKCIJE POVEZANE SA ZDRAVSTVENOM SKRBI”)

Nozokomijalna (bolnička) infekcija povezana s trenutačnim boravkom u bolnici definira se kao infekcija koja odgovara jednoj od definicija slučajeva I

— kod koje su se simptomi pojavili treći dan nakon prijema u bolnicu ili kasnije (dan prijema = prvi dan) ILI

— kod koje je pacijent operiran prvi ili drugi dan i kod njega su se prije trećeg dana pojavili simptomi infekcije kirurške rane ILI

— kod koje je prvi ili drugi dan stavljeno invazivno medicinsko sredstvo koje je prije trećeg dana uzrokovalo infekciju povezanu sa zdravstvenom skrbi

Nozokomijalna infekcija povezana s prijašnjim boravkom u bolnici definira se kao infekcija koja odgovara jednoj od definicija slučajeva

I

— kod koje pacijent pokazuje znakove infekcije, ali je ponovo primljen u bolnicu manje od 48 sati nakon prethodnog primanja u bolnicu za akutnu njegu ILI

— kod koje je pacijent primljen s infekcijom koja odgovara definiciji slučaja infekcije kirurške rane, tj. infekcija kirurške rane pojavila se unutar razdoblja od 30 dana nakon operacije (ili je, kad je riječ o operaciji koja uključuje implantat, u razdoblju od 90 dana nakon operacije došlo do duboke infekcije ili infekcije organa/međuorganskih prostora), i pacijent ima simptome koji odgovaraju definiciji slučaja i/ili je podvrgnut antimikrobnom tretmanu za tu infekciju ILI

— kod koje je pacijent primljen u bolnicu (ili su se kod njega u sljedeća dva dana razvili simptomi) s infekcijom bakterijom Clostridium difficile manje od 28 dana od prethodnog otpusta iz bolnice za akutnu njegu.

Napomena: Za potrebe praćenja prevalencije bolničkih infekcija u određenom trenutku aktivna nozokomijalna infekcija koja je prisutna na dan kontrolnog pregleda u okviru praćenja definira se kao infekcija kod koje su znakovi i simptomi infekcije prisutni na dan kontrolnog pregleda u okviru praćenja ili su bili prisutni u prošlosti, a pacijent se na dan pregleda (još) liječi od te infekcije. Prisutnost simptoma i znakova treba provjeriti prije početka liječenja kako bi se utvrdilo odgovara li liječena infekcija jednoj od definicija slučajeva nozokomijalne infekcije.

4.1.1. BJ: infekcija kostiju i zglobova

BJ-BONE: osteomijelitis

Za osteomijelitis mora biti ispunjen najmanje jedan od sljedećih kriterija:

— kod pacijenta je uzročnik izoliran iz uzorka kosti;

— kod pacijenta su izravnim pregledom kosti tijekom kirurškog zahvata ili histopatološkom pretragom utvrđeni dokazi osteomijelitisa;

— pacijent ima najmanje dva od sljedećih znakova ili simptoma bez drugih poznatih uzroka: visoka temperatura (> 38 °C), lokalne otekline, osjetljivost, toplina ili iscjedak na mjestu gdje se sumnja na infekciju kosti I najmanje jedan od sljedećih simptoma: — uzročnik izoliran iz krvi; — pozitivan test na antigen u krvi (na primjer Haemophilus influenzae, Streptococcus pneumoniae); — radiološki dokaz infekcije (npr. abnormalan nalaz rendgena, snimanja računalnom tomografijom (CT), magnetske rezonancije (MR), scintigrafije [galij, tehnecij itd.]).

Napomena uz upute za prijavljivanje

Medijastinitis koji se pojavi nakon operacije srca i popraćen je osteomijelitisom treba prijaviti kao infekciju kirurške rane – organ/međuorganski prostori (SSI-O).

BJ-JNT: infekcija zgloba ili burze

Za infekcije zgloba ili burze mora biti ispunjen najmanje jedan od sljedećih kriterija:

— kod pacijenta je uzročnik izoliran iz uzorka zglobne tekućine ili biopsijom sinovijalne membrane;

— kod pacijenta su pregledom tijekom kirurškog zahvata ili histopatološkom pretragom utvrđeni dokazi infekcije zgloba ili burze;

— pacijent ima najmanje dva od sljedećih znakova ili simptoma bez drugih poznatih uzroka: bol u zglobovima, otekline, osjetljivost, toplina, znakovi efuzije ili ograničena pokretljivost I najmanje jedan od sljedećih kriterija: — pri bojenju zglobne tekućine metodom po Gramu vidljivi su uzročnici i leukociti; — pozitivan test na antigen u krvi, urinu ili zglobnoj tekućini; — stanični profil i kemijske značajke zglobne tekućine kompatibilne su s infekcijom i ne mogu se opravdati osnovnim reumatološkim poremećajem; — radiološki dokaz infekcije (npr. abnormalan nalaz rendgena, snimanja računalnom tomografijom (CT), magnetske rezonancije (MR), scintigrafije [galij, tehnecij itd.]).

BJ-DISC: infekcija prostora vertebralnog diska

Za infekciju prostora vertebralnog diska mora biti ispunjen najmanje jedan od slj